Održana promocija Pčeličinog romana "Mali vojnik Velikog rata" - PressLider.rs\nOdržana promocija Pčeličinog romana „Mali vojnik Velikog rata“\n28. decembra 2018. 28. decembra 2018. Marina Trmčić\t0 Comments Izdavačka kuća Pčelica, promocija romana Mali vojnik Velikog rata\nU zajedničkoj organizaciji Izdavačke kuće Pčelica i Narodnog Muzeja Čačak, u sredu 26. decembra u prostorijama Muzeja održana je prva velika promocija romana Mali vojnik Velikog rata, istoričara Zorana Milekića.\nPored autora, u promociji knjige su učestvovali Kamerni hor i trubački duo Srednje muzičke škole Doktor Vojislav Vučković, koji su izveli pesme karakteristične za period Prvog svetskog rata, polaznik Dramskog studija Doma kulture Radoje Ivanović, koji je u ulozi Momčila Gavrića izveo scensku adaptaciju odlomka romana, i urednica u Izdavačkoj kući Pčelica Aleksandra Bojović, koja je govorila o književnim aspektima ove knjige. Program je vodila Bojana Jovanović, urednica u Izdavačkoj kući Pčelica. Promociji je prisustvovao i stariji sin Momčila Gavrića, Branislav Gavrić, koji nažalost, savladan emocijama, nije uspeo da posvedoči o životu svog oca.\nPodsećanja radi, Mali vojnik Velikog rata je biografski roman o Momčilu Gavriću, najmlađem podoficiru Prvog svetskog rata. Pčelica je ovaj roman objavila povodom obeležavanja stogodišnjice proboja Solunskog fronta i kraja Prvog svetskog rata.\n← Radionica Startap centra NTP Čačak: Uvod u LEAN startap\nRadno vreme i usluge JKP „Parking servis“ za vreme i posle praznika →


Maljković: Grupa koja plaši, ali inspiriše - Košarka, Reprezentacija, Top News\nMaljković: Grupa koja plaši, ali inspiriše\nSite Default 16.03.2014., 13:45\nSelektorka srpskih košarkašica Marina Maljković istakla je da je naš tim izvukao veoma tešku grupu na Svetskom prvenstvu u Turskoj. Reprezentacija Srbije će se na šampionatu, koji je na programu od 27. septembra do 5. oktobra, takmičiti u grupi D sa selekcijama Sjedinjenih Država, Kine i Angole.\n„Zaista mislim da grupa nije mogla da bude jača. Biće teško ponoviti uspeh iz Francuske, posebno sa takvim rivalkama. Međutim, kao što smo najavljivale da ćemo dati sve od sebe na Evropskom prvenstvu, takav je i sada slučaj. Ovo je velika prilika za dokazivanje, koje može samo neverovatno da inspiriše svakog sportistu. Mi želimo da protiv najboljih na svetu vidimo gde hijerarhijski u svetskoj ženskoj košarci pripadamo“, istakla je Maljkovićeva.\nSrpske košarkašice su prošle godine oduševile sve na Evropskom prvenstvu u Francuskoj, na kojem su zauzele četvrto mesto. Sa rivalkama koje čekaju naš tim na planetarnom šampionatu Maljkovićeva je vrlo dobro upoznata, a iako je svesna težine posla koji je pred njenim izabranicama, obećava da će se one boriti do kraja.\n„Amerikanke su stalno u vrhu i suvišno je govoriti o kvalitetu koji poseduje njihov nacionalni tim. Kina je u velikoj ekspanziji kada je ženska košarka u pitanju. Selektor španske reprezentacije Lukas Mondelo radi u ekipi Šanksi i mnoge evropske košarkašice se odlučuju za odlazak u Kinu, pošto su zarade desetostruko veće nego na Starom kontinentu. Angola je šampion Afrike i simbol košarke na tom kontinentu. Radeći u Francuskoj imam bliži pristup igračicama Angole i njihovom kvalitetu. Nisu autsajderke i volela bih da se ovoga puta izbegne priča o unapred upisanoj pobedi, baš kao što je bio slučaj pred Evropsko prvenstvo i selekcijom Velike Britanije. Imamo dosta vremena da se pripremimo, prvenstvo je tek u septembru, daćemo sve od sebe da napravimo novo iznenađenje, ali ne možemo ništa više od toga da obećamo. Naš nastup i rezultati na šampionatu u Turskoj će najviše zavisiti od stanja našeg tima i priprema, gde ne želim odlične, već samo dobre uslove za rad, baš kakve smo imali u ove dve godine“, naglasila je Maljkovićeva.\nŽreb za Svetsko prvenstvo održan je u Istanbulu, a Maljkovićeva nije mogla da mu prisustvuje zbog obaveza u francuskom šampionatu. Njen Lion je juče ostvario ubedljivu pobedu nad Tarbom sa 80:61. Do 13. trijumfa ove sezone ekipu je predvodila Misti Bas sa 18 poena i sedam skokova. Milica Dabović upisala je devet poena u tom trijumfu, dok je Marina Marković dodala šest poena. Lion je trenutno na petom mestu tabele sa 13 pobeda i sedam poraza, dok prvoplasirani Burž ima skor 19/1.\nInače srpska selektorka danas će biti specijalni gost na jednom od najvećih košarkaških klinika u Francuskoj. Marina Maljković je otputovala u Klermonferan na poziv legende francuske košarke Izabel Fiđalkovski, gde će pred 200 francuskih košarkaških trenera govoriti o napadačkoj agresivnosti.\nPrethodna vest Drogba pobesneo jer je zamenjen (VIDEO)\nSledeća vest Barkli zaspao tokom emisije, Šek ga imitirao (VIDEO)\nDrogba pobesneo jer je zamenjen (VIDEO)


Trenutno vreme je: 18. Jan 2022, 13:46:38\nTema: Twitter ~ Univerzalna tema za pitanja i novosti (Pročitano 25428 puta)\nPoruka #10 13. Okt 2010, 12:39:42\nOd deset "tvitova" sedam bez reakcije\nViše od sedamdeset odsto "tvitova" - kratkih poruka koje se šalju preko društvene mreže Twitter - ne izaziva nikakvu reakciju korisnika, pokazalo je istraživanje kanadske marketinške kompanije "Sisomos" (Sysomos).\nTwitter danas ima više od 160 miliona otvorienih naloge, ali nisu svi korisnici podjednako aktivni.\nSvo oni ukupno dnevno objave 90 miliona kratkih poruka.\nU "Sisomosu" su analizirali oko 1,2 milijarde "tvitova" koji su objavljeni poslednja dva meseca, a najmanje jedan odgovor je dobilo tek njih 23 odsto (276 miliona).\nSamo 21 odsto reakcija dolazi kao odgovor na "tvit", kao takozvani "retweet"\nPoruka #11 14. Okt 2010, 16:18:37\nPoruka #12 21. Okt 2010, 14:59:05\nUz Twitter do zarade na berzi\nMreža za "onlajn" slanje kratkih poruka Twitter može da sa pouzdanošću od 90 odsto predvidi razvoj glavnog indeksa njujorške berze, Dau Džonsa, nekoliko dana unapred, ustanovila su tri američka studenta.\nAnaliza više od 9,8 miliona poruka, koje je postavilo 2,7 miliona veb korisnika na Twitteru u 2008. godini, omogućila je istraživačima s Informatičkog fakulteta pri univerzitetu "Blumington" u Indijani merenje "kolektivnog raspoloženja" u određenom trenutku.\nUz pomoć alatke GPMOS, koju je razvio Google, oni su klasifikovali raspoloženje autora tweetova u šest nivoa - od smirenosti, preko radosti, do nervoze.\nStatističkom analizom je utvrđeno da promene raspoloženja primećene kod članova Twittera predstavljaju dobar indikator pravca kojim će tri do četiri dana kasnije krenuti tržište.\nUkoliko je, na primer, indikator "smirenost" u padu, to znači da bi i berzanski indeks trebalo da bude u padu.\nNaučnici, ipak, pozivaju na obazrivost prilikom donošenja procena preko twittova, preneli su francuski mediji.\nPoruka #13 02. Nov 2010, 14:41:03\nDo kraja godine 200 miliona "Tviteraša"\nOd novembra do decembra, ukoliko se nastavi isti tempo, broj korisnika "Tvitera" bi, kako su objavili mediji, mogao da dostigne 197,5 miliona\nVAŠINGTON - Ukoliko se nastavi sadašnji ritam priključivanja novih članova na sve popularniju društvenu mrežu "Tviter", njihov broj bi do kraja godine mogao da pređe granicu od 200 miliona, preneli su danas francuski elektronski mediji.\nU dnevniku "Njujork tajms" je nedavno objavljen članak gde je navedeno da trenutno ima 175 miliona otvorenih naloga na "Tviteru".\nTokom perioda od novembra do decembra, ukoliko se nastavi tim tempom, broj korisnika "Tvitera" bi, kako su objavili mediji, mogao da dostigne 197,5 miliona.\nRazvoj "Tvitera" doveo je i do određene reorganizacije u njegovom rukovodstvu, tako da je suosnivač te mreže Evan Vilijams nedavno napustio funkciju izvršnog direktora kako bi se posvetio upravljanju razvojem proizvoda, a na njegovo mesto je došao sadašnji izvršni direktor Dik Kostolo za koga se smatra da će bolje upravljati prihodima kompanije.\nPoruka #14 30. Jan 2011, 13:03:13\nPoruka #15 15. Feb 2011, 17:54:50\nИма неких проблема на твитеру, у последње две недеље, што се може видети на страници: Twitter Status\nМени изгледа овако, кад пробам да се улогујем :\nНисам био дуго, па не знам да ли је свих две недеље тако, па реко само да напишем :)\nНије да ми је битно, иовако идем једном у месец дана, али ето, да стоји информација :)\nНије свим корисницима, али многима јесте ::\nPoruka #16 16. Feb 2011, 01:41:06\nMene ne zeza uopste da kucnem u drvo...\nPoruka #17 02. Mar 2011, 20:48:20\nJedno pitanje posto je ovo tema vezana za tviter. Da li ima sajt ili neka tema na forumu gde se mogu naci tviterasi u srbiji... tipa koje bi pratio i oni mene.... isto tako i radi upoznavanja?\nPoruka #18 02. Mar 2011, 22:33:48\nPrati hashtag #TweetUpBg, prilicno cesto se organizuju tvitapi ovde :)\nPrati ekipu za tog hashtaga, pa lagano... :)\nPoruka #19 02. Mar 2011, 23:07:35\nOznake: najduhovitiji rupe najdem operi bina mondo nokiu greasemonkey svoju mrezu\nkorist Univerzalna predsednik krpe tviter rodi skupstine jeremic Twitter adriana


Milojević: Ipak je ovo Evropa! | BN\nMilojević: Ipak je ovo Evropa!\nTrener Crvene zvezde Vladan Milojević rekao je da je rezultat posle poraza 3:2 od Krasnodara aktivan i da ima nade u revanšu u Beogradu. Milojević: Poraz je poraz, ne može da bude dobar! "Igrano je tek prvo poluvreme, drugo se igra u Beogradu. Dužni smo da damo sve od sebe zbog istorije i grba Crvene zvezde, a videćemo da li će biti dovoljno", kazao je Vladan Milojević nakon meča u Krasnodaru.\nFudbal 18.08.2017 | 09:15\nVladan Milojević je prvi put otkako je u junu postao trener Crvene zvezde doživeo poraz.\nKrasnodar je slavio pred svojim navijačima u prvom meču plej-ofa za Ligu Evrope protiv crveno-belih 3:2 (1:0), ali nije to rezultat koji im garantuje plasman u narednu fazu, štaviše - daje nadu poraženoj ekipi da će slaviti u revanšu uz bolji učinak svoje odbrane.\nOko 25.000 navijača na stadionu Krasnodara uživalo je, naročito u drugom poluvremenu, u ofanzivnom pristupu oba tima koja su želela gol više, a na kraju ih je viđeno pet.\nI Milojević je na konferenciji za medije nakon susreta istakao da misli da je susret bio "kvalitetan i lep za publiku", što nikada ne prija trenerima.\n"Rezultat je aktivan, ali Krasnodar je favorit. Od igrača u revanšu tražim samo da daju sve od sebe. Ne mogu da krivim svoje igrače za poraz, ipak je ovo Evropa, a oni imaju veliko iskustvo. Dali smo sebi nadu", rekao je Milojević.\nZvezda je izgubila od Krasnodara sa 3:2 u prvoj utakmici plej-ofa za Ligu Evrope, a revanš će se igrati sledećeg četvrtka u Beogradu.\n"Poraz je poraz, ne može da bude dobar. Ali, igrano je tek prvo poluvreme, drugo se igra u Beogradu. Crvena zvezda, kakav god da je rezultat, dužni smo da damo sve od sebe zbog istorije i grba i videćemo da li će biti dovoljno", kazao je Milojević.\nMilojević je ocenio da je utakmica bila dobra za navijače, ali ne i za njega i njegovog kolegu.\n"Na početku se jednostavno nismo snašli. Znali smo način igre Krasnodara i pokušali da tražimo rešenje za ekipu koja dominira, sa kratkim pasovima i mnogo šuteva sa distance. Ovo je utakmica koja je atipična za nas. Ne igramo u ovakvom ritmu u našem prvenstvu. Podloga je bila izuzetno brza. Jednostavno, nismo se snašli. Kada vidite strah u igračima, lopta se odbija, ne mogu da je prime. Sve je bilo drugačije kada su se prilagodili", rekao je trener Zvezde.\nUpitan da li krivi golmana Milana Borjana za prvi primljeni pogodak, Milojević je odgovorio da je fudbal kolektivan sport i da je sve do ekipe, a ne do pojedinca.\nKako kaže, njegovi igrači su bili kažnjeni zbog grešaka kod primljenih golova, ali je naveo da je Krasnodar iskusna ekipa koja godinama igra grupnu fazu Lige Evrope.\n"Krasnodar je iz tog samog iskustva favorit. Ali, daćemo sve od sebe u revanšu sa našim navijačima i videćemo. Čestitao bih mojim igračima na borbi, htenju i zalaganju", rekao je Milojević.\nMilojević je pohvalio navijače Zvezde, koji su i u Rusiji u velikom broju bili uz ekipu i izrazio nadu da će stadion "Rajko Mitić" u revanšu biti pun.


DSS: SMENITI ANU BRNABIĆ - Kosova Info\nHome SRB-BIH DSS: SMENITI ANU BRNABIĆ\nDSS: SMENITI ANU BRNABIĆ\nDemokratska stranka Srbije (DSS) pozvala je danas predsednika Srbije Aleksandra Vučića da se oglasi povodom izjave premijerke Ane Brnabić u kojoj ona “tvrdi da Kosovo nije Srbija” i zatražila da ona bude smenjena.\n“Brnabić svojim istupom koji šokira, krši Ustav”, izjavio je predsednik DSS Miloš Jovanović, na konferenciji za novinare, navodeći da je Brnabić rekla, misleći na njen intervju Veltu, da “kompromis neće biti moguć ako budemo insistirali da je Kosovo deo Srbije“.\n“Ako se Vučić ne oglasi to ćemo shvatiti kao konačnu potvrdu da aktuelna vlast nema kosovsku politiku a da je zapravo njihova politika predaja Kosova”, rekao je Jovanović.\nJovanović je pozvao koalicione partnere Srpske napredne stranke (SNS) da se izjasne povodom izjave Brnabić.\nObratio se i biračima SNS i Socijalističke partije Srbije da se sete izjava njihovih funkcionera o Kosovu, sa kojima su došli na vlast, “kako bi videli da su prevareni”.\nGovoreći o stavu DSS o kosovskom problemu, on je rekao da nije tačno da je alternativa predaja Kosova ili rat.\n“Zasad je jedini razuman izbor za Srbiju zamrznuti konflikt, to znači zamrznuti pitanje statusa”, rekao Jovanović, napominjući da Srbija mora da napravi ozbiljnu strategiju pomaganja Srbima na Kosovu.\nTragjedia, mbytet trageti në Indonzei, 190 të humbur(FOTO)


Pobede srpskih juniorki na startu Australian Opena 2022. // Međunarodna scena (ATP, WTA, juniori) // Teniski Savez Srbije\nPobede srpskih juniorki na startu Australian Opena 2022.\nDatum objave: 24.01.2022. // Kategorija: Međunarodna scena (ATP, WTA, juniori)\nPrvo kolo juniorskog gren slema u Melburnu, Otvorenog prvenstva Australije proteklo je u pobedama najboljih srpskih juniorki Tijane Sretenović i Lole Radivojević u singl konkunrenciji.\nPlasman u drugo kolo singla ovog takmičenja Sretenovićeva je ostvarila savladavši Grkinju Dimitru Pavlovu 6:0, 7:6(6), dok je u drugom kolu čeka sudar sa devetim nosiocem ovog takmičenja, Švajcarkinjom Selin Naef.\nDo pobede u prvom kolu u Melburnu Radivojevićeva je stigla nad predstavnicom Australije Jilin Jan 4:6, 6:3, 6:4. U borbi za plasman u 3. kolo Lola će se boriti sa 10. nosioca iz Rusije Jaroslavom Bartaševič.\nNakon uspeha u siinglu naše najbolje juniorke nisu uspele da zabeleže uspeh u dublu. U prvom kolu dublova u Melburnu Tijana je u paru sa predstavnicom Nemačke Kuhl izgubila od para Kupres, Stoiber (CAN, GBR) 6:4, 3:6, 7:10, dok je Lola u paru sa predstavnicom Turske Mert izgubila od para Marčinko, Svendensen (CRO,DEN) 1:6, 2:6.


Početna » Blog » Robna razmjena RS sa zemljama CEFTA-e 17,6 posto ukupnog uvoza i izvoza\nby E.H 10/08/2019\nRepublika Srpska (RS) u zemlje članice CEFTA-e izvozi i uvozi oko 17,6 posto svog ukupnog uvoza i izvoza, podaci su entitetske Privredne komore za prvih šest mjeseci ove godine.\nTaj bh.entitet sa Srbijom ostvaruje najveći promet, tj. oko 80 posto ukupnog obima robne razmjene sa CEFTA zemljama.\nU prvom polugodištu obim robne razmjene RS sa Srbijom bio je 655,8 miliona KM, od čega je uvoz iznosio 427,5 miliona, a izvoz 227,9 miliona.\nRS je sa Crnom Gorom zabilježila obim robne razmjene od 78,5 miliona, od čega je izvoz bio 66,8 miliona, a uvoz 11,7 miliona.\nRS je u prvom polugodištu imala ukupan obim robne razmjene s inostranstvom u iznosu od 4,16 milijardi KM i u poređenju sa istom periodom 2018. godine smanjen je za 191,8 miliona KM, odnosno manji je za 4,4 posto.


Republika / SRBIJA JE OVO ČEKALA: Poznato da li Milojević MENJA Tumbakovića na mestu selektora!\nTrofejni trener Crvene zvezde Vladan Milojević\nLjubiša Tumbaković napustiće klupu reprezentacije Srbije posle kraha u kvalifikacijama za EURO, a sa Bliskog istoka stiže demant da će selektorsku funkciju preuzeti trener Al Ahlija iz Džede Vladan Milojević.\nIako je bio prvi kandidat za Tumbinog naslednika, prvi čovek za sportska pitanja arapskog kluba uverava da Milojević ostaje.\n- Vladan nastavlja posao sa timom, a vesti koje kruže o njegovom odlasku su netačne - podvukao je Tarik Kajal.\nOn je upitan i za eventualni raskid ugovora još jednog bivšeg zvezdaša - Marka Marina.\nBivši reprezentativac Nemačke i ljubimac "Delija" Marko Marin\nPodsetimo, "orlove" 7. decembra očekuje žreb za kvalifikacije za odlazak na Mundijal u Kataru 2022. godine, a za 20. decembar zakazana je skupština FSS na kojoj će biti donete ključne odluke vezane za budućnost srpskog fudbala.\nPored Milojevića, mediji su spekulisali da bi na klupu nacionalnog tima mogli Slaviša Jokanović, Ivan Jovanović ili Veljko Paunović.\nSport Fudbal Vladan Milojević Ljubiša Tumbaković Fudbalska reprezentacija Srbije


Nevakcinisani mogu očekivati poziv zdravstvenih radnika | Novine Toronto\nNevakcinisani mogu očekivati poziv zdravstvenih radnika\nU Kanadi je vakcinisano nešto preko 70 odsto stanovništva, ali i dalje ima puno ljudi koji to još nisu uradili, uprkos mobilnim, kao i sveprisutnim vakcinalnim punktovima u komunalnim prostorijama, halama, pa čak i crkvama.\nI druge inicijative pospešile su kampanju za zaustavljanje pandemije i sticanje kolektivnog imuniteta uz pomoć vakcinacije, poput popriličnog broja poslodavaca koji insistiraju na imunizaciji zaposlenih, ili kovid propusnica u pojedinim provincijama.\nOntario ima još povoljniju sliku, u regionu Otave je čak 90 odsto građana vakcinisano, no provincijsko Ministarstvo zdravlja ipak najavljuje dodatni korak.\nSaznaje se da bi uskoro nevakcinisani u provinciji mogli očekivati poziv od strane zdravstvenih radnika, kao podsetnik i opomenu. Naglašava se da je namera da ovi pozivi pruže svakome pojedinačno odgovore na eventualne nedoumice, kao i da im objasne gde se i kako može primiti vakcina.\nMinistarstvo zdravlja objašnjava da je ovlašćeno da, uvidom u svoje baze podataka, proveri ko je vakcinisan i da, u skladu sa tim, planira i ostvaruje svoje programe imunizacije protiv kovida-19.


Android revija » 5 korisnih Android aplikacija za LG Optimus telefone 5 korisnih Android aplikacija za LG Optimus telefone – Android revija\nPet od bezbroj korisnih aplikacija koje vam pomažu da rešite svakodnevne probleme. Telefon vam redovno zazvoni usred važnog poslovnog sastanka ili u momentu polaganja ispita? Ne možete da se snađete sa jednoličnim 2D navigacionim sistemima? Iznova i iznova podešavate parametre na telefonu kada vam se istroši baterija? Zvuči poznato? Ovo su samo neke od teškoća sa kojima se svakodnevno susrećemo. Ne deluju kao neki krupni životni problemi ali znaju da budu prilično iritantni, zar ne? U nastavku možete videti pet besplatnih aplikacija koje će, uz LG Optimus smart telefone, učiniti da zaboravite da ste se ikada i nervirali zbog ovih dosadnih problema\nAndroid operativni sistem za mobilne telefone je operativni sistem sa daleko većim brojem mogućnosti u odnosu na druge operativne sisteme za mobilne telefone, što se najviše odnosi na proširivanje funkcionalnosti instalacijom programa.\nAplikacije za Android telefone se preuzimaju preko Android Marketa, koji predstavlja interfejs ka prodavnici programa. Naravno, to ne znači da se za download svih aplikacija plaća. Većina aplikacija je besplatna i jedini trošak za korisnika je količina preuzetih podataka (što u nekim slučajevima ulazi u pretplatu).\nWikitude World Browser skenira vaše okruženje, pomoću kamera i senzora smart telefona. Informacija o objektu je prikazana na ekranu uređaja. Wikitude 3D AR pretraživač omogućava bolju interakciju u realnom korisničkom okruženju.\nOva tehnologija vam daje prikaz mesta, znamenitosti, objekata u 3D slici, u realnom vremenu, omogućavajući na taj način njihovo lakše prepoznavanje. Ovaj pretraživač pruža korisnicima obaveštenja o detaljima vezanim za njihovo okruženje, kao i sve dostupne članke sa Internet stranice Wikitude i informacije na Twitter-u.\nPredstavlja sjajnu aplikaciju, ne toliko poznatu široj javnosti. Postoji u dve verzije – besplatna i ona za koju morate izdvojiti određenu sumu novca. Međutim, besplatna verzija u osnovi sadrži sve ono što vam je potrebno. Aplikacija je savršena za studente i poslovne ljude. Ona će ugasiti zvono na vašem telefonu na osnovu vremenskih pravila koje ste sami postavili (na primer, od 23h do 7h je vreme za spavanje, od 9h do 10h jutarnji sastanak na poslu, itd.).\nTakođe, možete izabrati i opciju da Vam se uključi vibracija u toku ovih „tihih vremena za vas“. Zahvaljujući ovoj aplikaciji, nećete više morati da brinite da li će na sred poslovnog sastanka ili predavanja na fakultetu odjeknuti melodija najnovijeg hita Vaše omiljene muzičke zvezde.\nPodignite vašu bezbednost na viši nivo instaliranjem ove aplikacije i obavestite svoje najbliže ukoliko ste u nevolji. Ova aplikacija omogućava da napravite listu kontakata (lista brojeva mobilnih telefona ili e-mail adresa) na koje možete jednim pritiskom na dugme poslati poruku kada se nalazite u nekoj neprilici. Vaša trenutna lokacija (ustanovljena preko GPS tehnologije) i vaša predefinisana poruka biće poslate na sve kontakte koje ste uvrstili na prethodno utvrđenu listu. Ogroman potencijal ove aplikacije će tek biti iskorišćen u budućnosti, naročito kod osoba sa kontinuiranim zdravstvenim problemima.\nBesplatan rečnik engleskog jezika koji se aktivira dodirom! Sasvim neverovatna aplikacija. Dodirom na pojedinačnu reč u tekstu koji je snimljen kamerom vašeg smartfona, kroz nekoliko sekundi na ekranu će vam se pojaviti objašnjenje o njenom značenju. Ova aplikacija koja je bazirana na OCR tehnologiji, omogućava vam da na brzi i veoma zabavan način dođete do definicija nepoznatih engleski reči.\nIzuzetno moćno sredstvo čuvanja svih podešavanja, parametara i podataka na Vašem mobilnom telefonu. Ova aplikacija Vam omogućava kopiranje datoteka na memorijsku karticu, kako bi se u slučaju oštećenja istih ili otkaza hardvera te datoteke mogle vratiti nazad i ponovo koristiti. Jednostavno rečeno, na memorijskoj kartici Vašeg telefona nalaze se sva podešavanja koja posle resetovanja možete ponovo instalirati.\nSve ove fantastične aplikacije koje život svakog od nas mogu učiniti lagodnijim i naše svakodnevne probleme lako rešivim, mogu se pronaći na smart telefonima iz LG Optimus porodice. Pored njih tu su još i stotine drugih korisnih aplikacija, koje se mogu instalirati putem Android Market™ servisa, dostupnog na telefonima iz ove serije.\nPored ovoga, kompanija LG je svojim korisnicima omogućila eksklizivan uvid u listu deset najboljih aplikacija posredstvom instaliranog servisa LG App Advisor. Ova lista se ažurira na svake dve nedelje i sadrži samo one aplikacije koje su dostupne na području na kome se trenutno nalazite. Uz svaku aplikaciju ide i objašnjenje i najbolji načini njene upotrebe na više različitih svetskih jezika.\nKompanija LG Electronics modelima iz Optimus porodice najavljuje novu eru smart telefona. Optimus 2X je prvi mobilni telefon sa dual-core procesorom. Omogućava rasterećeniji rad od bržeg surfovanja, bržeg pokretanja aplikacija do veoma lakog prebacivanja sa aplikacije na aplikaciju. Zahvaljujući Optimus 2X telefonu, svakodnevne probleme rešićete brže i efikasnije. Optimus 3D, prvi mobilni telefon na svetu koji poseduje 3D platformu za snimanje i gledanje 3D sadržaja stvara savršeno 3D iskustvo smešteno u mali džepni uređaj za koji čak nisu ni potrebne 3D naočare.\nZahvaljujući ovom telefonu moćićete da snimate i čuvate vaše uspomene u 3D formatu. Optimus 3D dolazi sa instaliranom aplikacijom Wikitude World Browser. I, Optimus ME je najmanji smart telefon, savršenog minimalističkog dizajna, sa kojim možete da uživate u svim aplikacijama dostupnim na Android Market™ servisu i to sve, bez velikog izdatka na Vašem bankovnom računu. Telefoni poseduju Android 2.2 Froyo operativni sistem, koji sa svojim naprednim karakteristikama otvara sasvim nove nivoe pristupačnosti sveta koji nas okružuje.\n5 korisnih Android aplikacija za LG Optimus telefone was last modified: June 21st, 2013 by Goran Aničić\nAndroid aplikacijebesplatne aplikacijekorisne android aplikacijekorisne aplikacijeLGLG Optimustop aplikacije\nMetal-morfoza novog HTC One-a\nAndroid aplikacija GPS Spy za špijuniranje partnera\nUočena ranjivost u Android implementaciji VPN komunikacije\nChina Telecom i Netease lansiraju novu Android...


“Italijanski posao” srpskih službi bezbednosti | Share Resurs Centar\n“Italijanski posao” srpskih službi bezbednosti\n“Procurela” baza mejlova Hacking Team-a otkriva detalje o pregovorima za kupovinu špijunskog softvera\nU septembru iste godine, nakon što je testiranje završeno, posrednica iz Beograda javiće predstavnicima HT da u sistemu postoji problem “kojeg nema kod konkurenata”. Reč je o kompaniji Gamma iz Londona, čiji je softver FinSpy, kao što je poznato, uskoro našao svog kupca u Srbiji.\nKako funkcioniše “pranje saobraćaja” (izvor: CitizenLab)\nShare fondacija je još 2013. povodom slučaja “Trovicor” pisala o pravnom okviru za uvoz ovakve vrste softvera, smatrajući da se na njega moraju primeniti pravila koja se odnose na robu dvostruke namene i da je za njen uvoz potrebna dozvola Ministarstva trgovine, turizma i telekomunikacija. U oktobru 2014. godine, Evropska komisija je proširila listu robe dvostruke namene između ostalog i zbog potrebe kontrole intruzivnih softvera, kao i opreme za nadzor telekomunikacija i interneta. U skladu sa tim je i Vlada Republike Srbije u maju 2015. godine donela odluku kojom je u potpunosti uskladila nacionalnu kontrolnu listu robe dvostruke namene sa listom Evropske komisije.\nPolicija u Aleksincu uhapsila fejsbuk nalog\tTelekom pokušava da cenzuriše informacije o svom poslovanju


Prvi slučaj na ostrvu u Indijskom okeanu\nFrancuski mediji navode da je reč o 53-godišnjem muškaru koji je putovao na Mozambik i preseo u Južnoj Africi. Pacijent je trenutno u izolaciji.\nAustralija ispituje još jedan moguć slučaj\nAustralijske vlasti saopštile su danas da ispituju da li jedan putnik zaražen omikron sojem korona virusa, i istražuju kontakte i lokacije koje je nedavno posetio.\nUkoliko se potvrdi, to bi bio šesti slučaj novog soja virusa u Australiji. Prema rečima zvaničnika Novog Južnog Velsa, početna testiranja snažno upućuju na to da je putnik koji je prošle nedelje stigao u Sidnej inficiran omikron varijantom.\nReč je o potpuno vakcinisanoj osobi koja je verovatno mogla da prenese infekciju. Australija je juče odložila otvaranje međunarodnih granica za dve nedelje, a premijer Skot Morison pozvao je lidere da nastave sa planovima za otvaranje granica do Božića.\nRekordne brojke u Australiji:Do sada najviše zaraženih i hospitalizovanih u Novom Južnom Velsu i Viktoriji


Fudbalski savez Srbije objavio je saopštenje u skladu sa novonastalom situacijom i preporukama Vlade Srbije povodom novih slučajeva obolevanja od koronavirusa (Covid – 19), odnosno neophodnosti preventivnog delovanja.\nOdržan je sastanak članova Medicinske komisije Fudbalskog saveza Srbije nakon kog je poručeno da je zasad zbog prevencije korona virusa otkazan samo jedan reprezentativni događaj.\nFutsal reprezentacija Srbije, Futsal reprezentacija Brazila\nReč je o mečevima futsal reprezentacije prijateljskog karaktera koji se ipak neće igrati u Mađarskoj.\n- Fudbalski savez Srbije pažljivo prati preporuke Vlade Republike Srbije i Ministarstva zdravlja i sve strukture sistema ponašaju se u sladu sa svakom novom informacijom. Istovremeno Savez je u kontaktu sa nadležnim institucijama UEFA, a ovom prilikom želimo da obavestimo javnost da je do ovog trenutka otkazana samo jedna akcija neke reprezentativne selekcije Srbije i to prijateljskog karaktera futsal „A“ reprezentacije. Na zahtev Ministarstva zdravlja Vlade Mađarske otkazana su dva meča planirana u martovskom terminu u Budimpešti. U narednom periodu nisu planirana gostovanja nijedne naše selekcije u zemljama koje su potencijalna žarišta, a ovim putem savetujemo i klubove da otkažu eventualno ugovorena gostovanja u tim zemljama, piše u saopštenju FSS.\nIspred Medicinske komisije je dr Miljko Ristić poslao je poruku svim klupskim lekarima u zemlji.\n– Fudbalski savez Srbije ističe potrebu da budemo društveno odgovorni i savesni svako u svojoj zoni odgovornosti. Tim povodom želimo da uputimo savet lekarima svih klubova da prate razvoj situacije i da se ponašaju u skladu sa preporukama Vlade Srbije. Ukoliko dođe do nekog slučaja koji ukazuje na simptome koronavirusa, kašalj i povišenu temperaturu, da preduzmu potrebne mere koje su predviđene u tim situacijama. Apelujemo i na gledaoce da budu odgovorni prema sebi i zajednici, ukoliko imaju nekih tegoba koje upućuju na moguće oboljenje, da ne dolaze na sportske priredbe i da potraže pomoć kod nadležnih institucija. Na kraju i dobra volja da svako ko ima potrebu da se informiše o gore navedenim stvarima, može da se obrati bilo kom članu Medicinske komisije Fudbalskog saveza Srbije, rekao je dr Ristić, predsednik Medicinske komisije FSS.\nKAKO KORONA VIRUS UTIČE NA NOVAKA? Šta dobija, a šta gubi najbolji na svetu? Trka za ATP bodove bi sada mogla da postane PAKLENO teška!


Ugrožena bezbednost gay posetilaca Evrovizije?\nMarija Šerifović, prošlogodišnja pobednica Evrovizije\nSigurnost gej posetilaca na ovogodišnjem takmičenju za pesmu Evrovizije mogla bi biti ugrožena. Neki od predstavnika desničarskih grupa u Srbiji već su najavili nasilje i progon gay gostiju tokom trajanja ovog takmičenja. I dok su predstavnici gay zajednice zabrinuti, organizatori i policija ističu da su preduzete mere da svi posetioci ovog muzičkog događaja budu bezbedni.\nNakon najava da bi gej populacija, tokom održavanja Pesme Evrovizije, mogla biti napadnuta, organizatori i policija ističu da su preduzete sve potrebne mere da do incidenata ne dođe i da će svi učesnici i posetioci biti podjednako zaštićeni.\nUpravo zbog tih pretnji, krajem prošlog meseca, prestavnici Gej-strejt alijanse, nevladine organizacije koja se bavi promocijom i zaštitom prava gej ljudi, održala je sastanak sa predstavnicima MUP-a Srbije i organizatorima ovog festivala.\nBoris Milićević, predsednik ove alijanse, kaže za RSE da su zbog sve učastalijih pretnji, ne samo gay populaciji u Srbiji već i onima koji će iz inostranstva doći u Beograd, zatražili od policije dodatnu zaštitu za sve one gay goste koji će individualno ili preko Evropske prajd organizacije tih dana biti gosti u Beogradu. On ističe da taj broj nije mali i da će više od trećine posetilaca ovog takmičenja, zapravo, biti gay posetioci koji se, ujedno, smatraju i najvećim obožavaocima ovog takmičenja:\n"Beograd će od tih 10.000-15.000 hiljada gostiju dobiti hiljade gej gostiju koji dolaze iz društava koja su mnogo otvorenija i tolerantnija. Postoji velika opasnost od incidenata i hteli smo da ih upozorimo, pošto mislimo da nisu najsvesniji kakva publika dolazi, i da im objasnimo da nikakvo nasilje ne sme biti dozvoljeno jer bi to bila velika sramota za organizatora, našu policiju, naš grad Beograd i celu Srbiju."\nNedavno su srbijanski mediji objavili izjave jednog od vođa ultra desničarske organizacije "Obraz" Mladena Obradovića u kojima on najavljuje nasilje i progon gay gostiju na Pesmi Evrovizije.\nObradović za RSE kaže da njih Pesma Evrovizije kao takmičenje ne interesuje, ali da će njihova organizacija učiniti sve da se organizovanje gay parade tokom trajanja Pesme Evrovizije spreči:\n"Obraz kao i svi pravi Srbi nikada neće dozvoliti održavanje bilo kakve takozvane gej parade u Beogradu. Naravno da ćemo se protiv širenja tog zla boriti svim sredstvima, ali nam, s druge strane, ne pada na pamet da idemo i zavirujemo po nečijim kućama šta ko radi. Najbitnija stvar je da se to zlo ne širi javno i da bilo kakav vid takvih manifestacija ne bude održan."\nNakon ovih izjava izvršni supervizor Pesme Evrovizije Svante Stokelius rekao je da je njemu "predsednik Srbije Boris Tadić garantovao bezbednost delegacijama, medijima i obožavaocima", i da to važi za sve.\nA, Asocijacija evropskih prajd organizacija (EPOA) obratila se Evropskoj uniji emitera (EBU), koja nadgleda organizaciju takmičenja, upozorivši da je "stanje ljudskih prava uopšte, a posebno lezbijki, gejeva, biseksualaca i transrodnih osoba (LGBT) loše".\nOrganizacioni odbor: takmičenje će biti organizovano po najvišim svetskim standardima\nSa druge strane, policija i organizatori tvrde da nema razloga za zabrinutost.\nNa pitanja našeg radija, da li se posetioci Pesme Evrovizije, a posebno gay posetioci, tokom četiri dana trajanja takmičenja mogu osećati sigurno u Beogradu, niko iz MUP-u Srbije nije želeo da na ova pitanja odgovori usmeno. U njihovom kratkom saopštenju, poslatom redakciji RSE, stoji:\n"Za vreme trajanja muzičke manifestacije Eurosong 2008. u Beogradu MUP Republike Srbije preduzimaće zakonske mere i aktivnosti sa ciljem i na način da se svakom obezbedi jednaka zaštita bezbednosti, prava i sloboda, primeni zakon i podrži vladavina prava."\nU organizacionom odboru Eurosonga, takođe, su potvrdili RSE, da će ovo takmičenje biti organizovano po najvišim svetskim standardima, što uključuje i bezbednosni aspekt. Sandra Šuša, izvršna producentkinja Pesme Evrovizije 2008., kaže da je Eurosong preduzeo sve potrebne mere u pogledu zaštite posetilaca ovog takmičenja:\n"Već mesecima radimo zajedno sa policijom na bezbednosnom planu koji se tiče apsolutno svih posetilaca Eurosonga, pošto nam je, u smislu bezbednosti, svaki čovek jednako važan, bez obzira na zemlju odakle dolazi, na njegovu seksualnu, ili bilo koju drugu, orijentaciju. Dakle, svaki čovek nam je isti, svaki čovek nam je drag gost i svakako da ćemo učiniti sve da Eurosong u bezbednosnom, a i u svakom drugom, smislu protekne u najboljem redu."\nPesma Evrovizije biće održana od 20. do 24. maja u beogradskoj Areni. Da bi oborili rizik od neprijatnosti i sukoba, predstavnici Gaj-strejt alijanse, kaže Boris Milićević, preduzeli su čitav niz mera:\n"Pripremamo neke turističke vodiče za te gej goste, kako bismo im objasnili šta se sme, a šta se ne sme, raditi u Srbiji, da im objasnimo koje su to sigurne tačke, sigurni lokali i slično. Uvešćemo specijalne linije na koje će moći, 24 časa dnevno, da se obrate za potrebne informacije ili za pomoć ukoliko su napadnuti."\nBoris Milićević naglašava da im uprkos strepnji i strahu, garancije policije i organizatora ulivaju sigurnost da će ovogodišnje takmičenje za Pesmu Evrovizije proteći bez incidenata:\n"Postoji pomešan osećaj straha među gej populacijom, ali i s druge strane preovladava ta nada da će razum pobediti. Mislim da će na kraju to morati da prođe bezbedno i da bi bilo strašno da se desi neko nasilje."


Prikazivanje članaka po tagu Ribolov\nVišedecenijski problem na Dunavu kod Apatina je nelegalni ribolov i odlično uigrane ribokradice koje ne prezaju od ribočuvara i Zakona. Sve učestalijim krađama u znatnoj meri se oštećuje se riblji fond, a nemerljivu štetu trpi Upravljač područja i ribolovci koji vode računa stanju ribolovnih terena, ali i svi oni koji se bave legalnom prodajom ribe.\nDa li je Zakon blag prema ribokradicama, te da li oni koji ribu kradu to rade organizovano ili induvidualno, teško je ući u trag ocenjjuju nadležni, jer se situacija menja iz meseca u mesec, što potvrđuju brojni zapisnici koje smo u ŠG "Sombor" Vojvodinašume imali na uvid, ali i fotografije sportskih ribolovaca, koji tokom obilaska ribolovnih terena svakodnevno nailaze na različit ilegalni alat ribokradica.\nPronađene mreže i brojne udice za grabuljanje ribe na Dunavu samo su deo alata koji svakodnevno koriste ribokradice.\nKrađe na Dunavu su prisutne tokom čitave godine, a naročito u ovo doba kada je mrest šarana, deverike i bucova, jer je krađu lakše obaviti kada je riba u plićaku i lako se hvata.\nPrema podacima nadležnih, upravljač voda "Vojvodinašume" u ŠG "Sombor", godišnje pronađu oko 10.000 metara ilegalno postavljenih mreža.\n"Više nam je uspeh da pronađemo samo alat sa kojim se krivolov čini, a bilo je i slučajeva da ribokradice pronađemo na licu mesta. Ako ih ne uhvatimo, pokupimo njihove mreže i tu se akcija završava", kaže Velimir Češljević, samostalni referent za ribarstvu u ŠG Sombor "Vojvodinašume".\nI pored intenzivne kontrole nadležnih organa, ribokrađa na vodotoku Dunava kod Apatina je višedecenijski problem. Samo tokom ove sedmice je u jednoj noći pronađeno 24 mreže, čija je prosečna dužina od 30 do 50 metara.\nSportski ribolovci smatraju da je Zakon blag prema ribokradicama koji su sve brojniji i ističu da učestalost mreža na mrestilištima ukazuje na organizovane grupe, koje su uigrane u lopovski posao.\n"Ribokradice da nemaju tržište i da nemaju gde da proturaju ribu na ilegalan način, to ne bi ni radili. Sa druge strane, ribokradice ostvaruju enormnu zaradu, a nelegalnu prodaju ne kontrolišu redovno oni koji bi to trebali da rade ili sivo tržište ne kontrolišu češće", kaže Milan Ćopić, iz Apatina predsednik "USR Bucov".\n"Nije rezultat samo pronaći mreže ribokradica, nego pronaći i počinioce. Svi alati kojima se riba krade nisu samo mreže, već su tu i mnogo destruktivnija sredstva poput elektro šokova za hvatanje ribe ili ribolov plinom. Sva ta sredtsva su dostupna i u današnje vreme svako može da ode u prodavnicu i kupi takav alat, jer je u slobodnoj prodaji, što ne bi smelo da bude tako ili bi moralo da se kontroliše", kaže Miloš Elek, iz Sombora, član "USR Bucov".\nOd početka godine Policijska uprava u Somboru podnela je krivične prijave protiv dvojice osumnjičenih za krivično delo nezakonit ribolov.\nProblem ribokrađe otvara pitanje kontrole prodaje, jer sva ta riba ipak završi na sivom tržištu. Sportski ribolovci ističu da se kradena riba prodaje na gajbama ispred prodavnica ili na pijacama po niskim cenama, ali taj trag niko ne može da otkrije niti se time želi iko dublje baviti.\nLjubitelji ribolova, prijavite se na takmičenje u pecanju terpana u Karavukovu\nKlub sportskih ribolovaca „Dunav“ iz Karavukova organizovaće u subotu, 21. aprila 7. Terpan kup i 1. Memorijalni kup Dragoslav Stamenković Džildi.\nProšle godine, na dan takmičenja, sahranjen je Dragoslav Stamenković Džildi, koji je bio jedan od stalnih učesnika, posle čega je doneta odluka da se buduća takmičenja održavaju u sećanje na njega.\nSkup takmičara je 21. aprila u 15:30 na tromeđi u Karavukovu, izvlačenje brojeva do 16:00, a početak takmičenja je u 16:30 časova. Takmičari će pecati do 20:30, posle čega sledi merenje ulova, proglašenje pobednika i podela nagrada u Lovačkom domu u Karavukovu.\nNa tamičenje mogu da se prijave svi sportski ribolovci i takmiči se u paru, po dva takmičara u ekipi. Oba takmičara nose po dva štapa, sa po dve udice, a izbor mamca je slobodan. Takmičari sami osvetljavaju svoje mesto, a razmak između mesta je 10 metara. Takmičenje traje četiri sata i boduje se isključivo ulov terpana po sistemu gram-poen.\nKotizacija iznosi 1.600 dinara po ekipi, odnosno 800 dinara po članu, a za taj novac obezbeđene su nagrade i večera uz muziku.\nPrijava i uplate se vrše isključivo do 20. aprila, a za više informacija obratite se Dejanu na telefon 060/076-35-59.\nJVP „Vode Vojvodine“ obaveštava sve zainteresovane da je u toku prodaja dozvola za rekreativni ribolov za 2018. godinu.\nSvi zainteresovani mogu da kupe dozvolu po istoj ceni kao i prošle godine. Godišnja cena za rekreativni ribolov za seniore iznosi 6.000 dinara, za jednodnevnu dozvolu potrebno je izdvojiti 1.000 dinara, a za višednevnu, koja može da se koristi do sedam dana, 2.000 dinara. Osobe starije od 65 godina, osobe sa telesnim oštećenjem od 60 do 79 odsto i žene plaćaju 3.000 za godišnju dozvolu.\nGodišnje dozvole za pecanje, koje se mogu kupiti kod JVP „Vode Vojvodine“ važe na teritoriji cele Srbije, osim na teritoriji zaštićenih prirodnih dobara, gde važe posebne dozvole. Ribolovci koji su kupili dozvolu, mogu da računaju na opremljenu ribočuvarsku službu i uređena mesta i piste za ribolov.\nZa ribolov u Parku prirode „Jegrička“ i „Beljanska bara“ potrebno je izdvojiti 4.000 dinara za godinu dana, a za svaki park prirode važi posebna dozvola.\nDozvole za privredni ribolov su takođe nepromenjene u odnosu na prošlu godinu i iznose 120.000 dinara za godinu dana, a za privredni robolov bućkom cena je 30.000 dinara. Ovakva dozvola može da se koristi na deonici Dunava od Bačke Palanke do Beške.\nŠkolica ribolova okupila preko 100 najmlađih Apatinaca\nU organizaciji Udruženja sportskih ribolovaca “Bucov” iz Apatina i “Carpologije D.O.O.”, ovlašćenog zastupnika Okume (tajlandskog proizvođača ribolovačke opreme) za Srbiju, u Apatinu je drugu godinu zaredom održana “Okumina školica ribolova”. Ova školica okupila je preko 100 devojčica i dečaka, a osim sportskog ribolova, organizator je akcenat stavio i na očuvanje prirode.\nOsim velikog broja naših najmlađih sugrađana, otvaranju škole je prisustvovala i Dubravka Korać, zamenik predsednika opštine Apatin, a koja je za 025info istakla kako je opština podržala ovu akciju i kako će to činiti i u narednom periodu.\n- Deci je podeljeno 100 paketa različite opreme, u zavisnosti od toga da li će pecati varalicom, šaranskom ili tehnikom na plovak. Pored obuke tehnika pecanja, za najmlađe ribolovce biće održan i teorijski deo očuvanja prirode, jer je to jedan od bitnih aspekata ribolova i boravka u prirodi. Deca treba da nauče da prostor u kojem borave u prirodi ostave onakvim kakvog su ga zatekli po dolasku, rekla je Koraćeva.\nMilan Ćopić, predsednik USR “Bucov” iz Apatina, istakao je ove godine broj zainteresovane dece veći nego prethodne, da ih je prijavljeno oko 100, a ima ih i više od toga.\n- I ove godine broj prijavljenih polaznika premašuje očekivanja oragnizatora. Deca su podeljena u četiri grupe, na osnovu izabranih tehnika ribolova, za šta su im uručeni ribolovački kompleti koje je obezbedio sponzor. Kao i prošle godine deca će naučiti da uhvaćenu ribu vraćaju u vodu, a prema programu za drugu godinu, svi polaznici će proći praktični i teorijski deo posvećen ekologiji i očuvanju prirode, izjavio je Ćopić.\n“Okumina školica ribolova” bila je besplatna za sve učesnike, a obuku su držali stručni instruktori, kao i javne ličnosti koje se u slobodno vreme bave ribolovom.\nRibolovački maraton 2. jula u Srpskom Miletiću\nUdruženje sportskih ribolovaca “Ribolovac” iz Srpskog Miletića organizuje pojedinačno takmičenje na plovak “Ribolovački maraton” koje će biti održano u nedelju, 2. jula, na stazi u Srpskom Miletiću.\nribolovac-1Takmičari mogu koristiti jedan štap i jednu udicu, a peca se ukupno šest sati sa pauzom od 30 minuta nakon prva tri sata.\nKotizacija po takmičaru je 800 dinara. Prijave na telefone 063/141-58-70 (Goran Pavkov), 065/860-39-49 (Aca Stojanović) ili 063/890-0442 (Marko Ristić).\nSkup takmičara je u 7 sati na ribolovačkoj pisti. Nakon završetka pecanja uslediće merenje ulova, zajednički ručak svih učesnika i proglašenje pobednika u prostorijama USR “Ribolovac”.\nSrđan Marjanović pobednik 5. smuđijade u Apatinu\nPobednik 5.Međunarodne Smuđijade je Srđan Majstorović iz Apatina, sa ulovom od dva kilograma i 800 grama.\nDrugo mesto osvojio je Bajić Slobodan iz Laktaša (BIH) sa ulovom od jednog kilograma i 400 grama, a treće Rodić Saša iz Bačke Palanke sa ulovom teškim kilogram i 250 grama. Na ovom međunarodnom takmičenju okupilo se više desetina sportskih ribolovaca iz Srbije, Hrvatske i Bosne i Hercegovine, sva ulovljena riba je vraćena u Dunav a kao nagrade najuspešnijima uručena su priznanja i ribolovačka oprema.\nTradicionalno, kao i prethodnih godina, organizator ovog takmičenja, udruženje sportskih ribolovaca „Čikla“ iz Apatina za sve takmičare i njihove goste organizavalo je druženje u restoranu „Šaran“ gde je uz bogatu večeru, muziku i piće zabava trajala do kasno u noć.\nApatin domaćin 5. međunarodne Smuđijade\nUdruženje sportskih ribolovaca Čikla iz Apatina organizuje 5. međunarodnu Smuđijadu koja će biti održana u nedelju 20. novembra u restoranu Stari Šaran sa početkom u 12 sati.\nOrganizatori ističu da su za najbolje su obezbeđene bogate nagrade u fond iznosu od 500 evra, a svakom takmičaru će tradicionalno biti dodeljena majica Smuđijade. Nakon proglašenja pobednika prisutni će moći da se druže uz muziku, piće i večeru. Organizatori manifestacije pozivaju sve svoje prijatelje da prisustvuju događaju.\nU Apatinu održana obuka za buduće ribolovce i ekologe\nNajmlađi Apatinci i njihovi gosti pored osnovnih tehnika ribolova, danas učili kako da se ponašaju na vodi i kako da čuvaju prirodu. Obuku su držali stručni instruktori, reprezentativci Srbije u ribolovu, ali i ribolovci - javne ličnosti. Školica je bila besplatna, a pribor, mamci i primama za ribolov, kao i hrana i osveženje za sve učesnike bili su obezbeđeni su od strane sponzora.\n- Veoma je bitno da pored ljubavi prema Dunavu steknete i znanje kroz ovakve obuke, da budete i ekolozi, čuvari prirode, priobalja i onog dela reke na kome se nalazite.Da čuvate Dunav i prirodu i da je ostavite u boljem stanju od onoga koje ste zatekli, poručio je Sekulić.\nIako je broj prijava bio ograničen na samo 100 polaznika, bilo je i roditelja pa i poneki deda koji su iskoristili priliku i pažljivo slušali instruktore koji su budućim ribolovcima prenosili svoje umeće.\nRibolovački Kup Srpskog Miletića\nUdruženje sportskih ribolovaca “Ribolovac” iz Srpskog Miletića organizuje takmičenje “Kup 2016″ koje će se održati u nedelju, 11. septembra.\n1Takmičenje je ekipno u pecanju udicom na plovak, a očekuje se učešće velikog broja takmičara.\nPozivi su upućeni na adrese dvadesetak ribolovačkih udruženja iz Srbije, Hrvatske i BiH, koja treba da najkasnije do 9. septembra potvrde svoj dolazak.\nSatnica takmičenja koje će biti održano na pisti na kanalu DTD kod Srpskog Miletića je sledeća.\nOkupljanje takmičara je od 7.30, takmičenje traje od 9.30 do 12.30, a proglašenje najboljih i zajednički ručak je od 14 sati u Lovačkom domu.\nNajuspešniji učesnici dobiće pehare i medalje koje je obezbedio Sportski savez opštine Odžaci.


”Građani za reformu inspekcija” – održane radionice u 6 gradova. Fondacija Centar za demokratiju\nU proteklih deset dana u Beogradu, Novom Sadu, Kraljevu, Knjaževcu, Majdanpeku i Požegi održane su radionice "Građani za reformu inspekcija – koraci ka unapređenju inspekcijskog sistema" sa predstavnicima inspekcija, lokalnih samouprava, medija, biznisa i civilnog sektora.\nNa radionicama su predstavljeni dosadašnji rezultati projekta "Građani za reformu inspekcija" i preostale aktivnosti koje nas očekuju u martu i aprilu.\nNamera je bila da u krugu najznačajnijih sagovornika razgovaramo o izazovima koje pred nas donosi novi zakonski okvir, o koordinaciji i poboljšanju nadzora, podizanju svesti o važnoj ulozi inspekcija kako za građane, tako i za privredu i državu.\nDomaćini ovih događaja bile su organizacije članice koalicije na projektu: Timočki klub, Resurs centar Majdanpek, Evropski pokret Kraljevo, Forca Požega, Artesa Kikinda, Zajedno zajedno Beograd.\nCilj ovog procesa je da na osnovu zaključaka sa radionica iz različitih delova Srbije izradimo preporuke koje bi, pored konkretnih smernica, doprinele stvaranju pozitivne klime za novi način funkcionisanja inspekcijskog sistema. Finalni rezultati i preporuke biće objavljene i predstavljene donosiocima odluka i svim zainteresovanim stranama i biće dostupni na našim internet stranicama.\nRadionice "Građani za reformu inspekcija – koraci ka unapređenju inspekcijskog sistema" sa predstavnicima inspekcija, lokalnih samouprava, medija, biznisa i civilnog sektora


MOSKVA, Tokom prošle godine, cijena paladijuma je skočila za čak 70 odsto, da bi početkom ove godine, cijena ovog plemenitog metala premašila cijenu zlata.\nPaladijum i platina koriste se kao katalizatori koji kontrolišu emisiju štetnih gasova prilikom sagorijevanja goriva. Paladijum se prije svega koristi kao katalizator u motorima koji rade na benzin, dok se platina koristi u motorima koji rade na dizel. U razvijenom svijetu, motori na benzin su već neko vreme popularniji, što je imalo značajan pozitivan uticaj na potražnju za paladijumom. Sve oštriji standardi o emisiji štetnih gasova u Evropi i Kini podstiču prelaz na motore koji koriste benzin. S druge strane, snabdevanje paladijumom je ograničeno, sa Rusijom i Južnom Afrikom kao najvećim proizvođačima, što je jedan od ključnih faktora upornog rasta cijene.\nNajveću prepreku daljem rastu cijene paladijuma predstavljaju nedavno usporavanje svjetskog ekonomskog rasta i produženi trgovinski rat. Ovi faktori mogu negativno uticati na automobilsku industriju, a samim tim i na potražnju za paladijumom.\nCijena paladijuma za sada ne pokazuje znake posustajanja, ali negativni ekonomski podaci iz SAD objavljeni prošle nedelje šalju signal upozorenja. Međutim, ukoliko ekonomija Sjedinjenih Američkih Država nastavi da se razvija, a Kina i SAD postignu trgovinski sporazum, postoji nezanemarljiva šansa da će cijena paladijuma nastaviti sa rastom u narednom periodu.\nZlato dostiglo najvišu cenu u evrima i francima


Spaletiju ultimatum, da li je ovo uslov koji Inter ne može da ispuni? - Sportske.net\nSpaletiju ultimatum, da li je ovo uslov koji Inter ne može da ispuni?\nPlasman u Ligu šampiona neće biti dovoljan, nad Spaletijem se nadvila senka...\nDogovor koji bi mogao da potrese Apenine, Konte sprema osvetu!?Dogovor je pao, Hrvat napušta Inter, poznate i brojke!Serija A - Lukić i drugovi porazili Inter, Ico presudio u Torinu!Inter - I poraz i transfer zahtev!Inter "pikirao" Belgijanca, imaju i "mamac"?\nPosle serije loših rezultata u Interu je opsadno stanje, više ni treće mesto nije sigurno, ima problema u svlačionici, Spaletiju se ljulja klupa, ali za sada je siguran, jer Inter nema rešenje.\nIpak, priča se da su u klubu odlučili i da će dobiti ultimatum.\nNaime, nije dovoljno da izbori mesto u Ligi šampiona naredne sezone, da bi ostao, mora da osvoji trofej.\nInter je u trci na dva fronta, u Seriji A to je nemoguća misija, ali imaju kup Italije, kao i LE.\nNeće biti nimalo jednostavno, prvo jer u LE ima dosta jakih timova, ovakav Inter teško može nešto u Evropi, podsetimo, tu su Arsenal, Sevilja, Napoli, Čelsi, u nastavku takmičenja, Inter će igrati dvomeč protiv bečkog Rapida.\nŠto se kupa Italije tiče, čeka ih Lacio, favoriti su u četvrtfinalu, igraju kod kuće, ali u takmičenju su Milan i Napoli koji igraju večeras, Fiorentina i Roma, kao i Juventus koga čeka teško iskušenje u Bergamu.\nInter je na težoj polovini žreba, ako prođe Rimljane, ide na pobednika meča Milana i Napolija, u polufinalu se igraju dve utakmice.\nDakle, bez trofeja, Spaleti će leteti, a Marota gura Kontea sa kojim je u Juventusu osvojio tri titule.\nInače, Spaleti ima ugovor još dve i po godine, pa ako dobije otkaz, može da sedi i ne radi ništa, prima novac kao u Zenitu gde je par godina posle smene uživao sve pogodnosti do povratka u Romu.


Lučić: Priključak na optički internet za 750.000 korisnika\nBEOGRAD – Priključak na optički internet u Srbiji obezbeđen je trenutno za oko 750.000 korisnika, izjavio je danas generalni direktor Telekoma Srbija Vladimir Lučić. Cilj Telekoma je da u naredne dve godine tu mogućnost ima više od milion korisnika, rekao je Lučić na Kopaonik biznis forumu, na panelu osnaživanju digitalne ekonomije u post kovid svetu.\nLučić je ukazao da je dobra digitalna infrastruktura uslov za razvoj digitalne ekonomije i razvoj digitalnih servisa, zbog čega Telekom uveliko i razvija optičku infrastrukturu. „U nekim fazama smo kasnili sa razvojem optičke infrastrukture, 5G tehnologija je ono na čemu će se bazirati infrastruktura i zato smo u poslednje tri godine krenuli u intenzivan razvoj optičke infrastrukture“, navela je Lučić.\nLučić: Do kraja juna fond za finansiranje startapova\nGeneralni direktor Telekoma Srbija Vladimir Lučić izjavio je danas, na Kopaonik biznis forumu, da do kraja juna počinje sa radom prvi preduzetnički fond, koji će osnovati Telekom, za finansiranje startap ideja i firmi u početnoj fazi, i da će prvo finansiranje biti realizovano u septembru.\nLučić je objasnio da je reč o prvom alternativnom venčr (preduzetničkom) fondu, koji je će imati na raspolaganju najmanje 25 miliona evra za finansiranje startapa u narednih pet godina.


Karatisti iz Užica se plasirali na završni turnir Prvenstva Srbije - PressLider.rs\nKaratisti iz Užica se plasirali na završni turnir Prvenstva Srbije\n21. novembra 2016. 21. novembra 2016. Marina Trmčić\t0 Comments KK "Užice", medalje, Prvenstvo Srbije, Takmičenje, trener\nUžice –Na Prvenstvu Uže Srbije za kadete, juniore i mlađe seniore održanom 20. novembra u Sportskoj hali “Mladost” u Atenici (Čačak), članovi karate kluba „Užice“ osvojili su tri medalje.\nNataša Vlahović je u konkurenciji mlađih seniorki do 61 kg osvojila treće mesto. Kod mlađih seniora do 75 kg srebro je pripalo Željku Jovanović, dok se zlatnim odličjem, posle tri pobede u konkurenciji kadeta do 63 kg, okitio Vasilije Negić.\nNa završni turnir Prvenstva Srbije, koje se održava sledeće nedelje u Beogradu plasirao se i Mihailo Bacetić u kategoriji junira do 75 kg.\n– Kada decu naučite da se brane, onda su oni spremni da razviju samodisciplinu i ne upuštaju se u borbe kada znaju da nekoga mogu da povrede. Od prvog dana treniranja promoviše se filozofija nenasilja i deca se uče da je borba uvek poslednja opcija – rekao je za PresssLider, zadovoljan uspehom svojih takmičara, trener Miloš Ršumović dodajući da treniranja karate veštine nije samo fizička kondicija već i poboljšanje mentalnog zdravlja.\n← Kraljevački harmonikaš niže nagrade\nNEVEROVATNA ŽIVOTNA PRIČA Kako je mladić iz Ivanjice PROGLEDAO →


Prevodilačka agencija Worldwide Translations Beograd, sa dugogodišnjom praksom u poslovima prevođenja, nudi i usluge koje pruža i ovlašćeni sudski tumač za švedski. Bez obzira na to da li je reč o usmenom prevođenju na sastancima, konferencijama, prilikom potpisivanja raznih ugovora ili je reč o prevođenju zakonskih akata, sudski tumač za švedski jezik agencije Worldwide Translations obezbeđuje stručan prevod u najkraćem roku i po veoma povoljnim cenama.\nŠvedski jezik pripada severnogermanskoj podgrupi jezika. Govori se u Švedskoj i delovima Finske i među švedskim iseljenicima u Sjedinjenim Američkim Državama. Istorijski se deli na staronordijski (do 800. godine), runski švedski (do 1526. godine), novošvedski (do 1900. godine) i savremeni švedski.\nZa potrebe svojih vernih i stalnih klijenata, ali i za nove klijente koji su spremni da svoje poverenje poklone agenciji za prevođenje Worldwide Translations, agencija obezbeđuje i usluge koje pruža sudski tumač za švedski jezik – Beograd. Dostupan brzo i lako, sudski tumač za švedski jezik – Beograd i teritorijalno pripada sudovima koji se nalaze u Beogradu. Istovetnost prevoda sa originalom overava svojim potpisom i pečatom i u najkraćem roku prevod dostavlja klijentu u elektronskoj formi, faksom, poštom ili to čini kurirska služba agencije Worldwide Translations.


Šri Lanka registrovala rusku vakcinu - 04.03.2021, Sputnik Srbija\nŠri Lanka je registrovala rusku vakcinu protiv virusa korona „Sputnjik Ve“ (Sputnik V), navodi se u saopštenju Ruskog fonda za direktne investicije (RFPI). 04.03.2021, Sputnik Srbija\n„Registracija vakcine je realizovana u okviru ubrzane procedure“, precizirano je u saopštenju Fonda.\nPrema tome, ruska vakcina je do sad odobrena u ukupno 43 zemlje, sa ukupnom populacijom od preko 1,1 milijarde ljudi.\n„Registracija vakcine 'Sputnjik Ve' (Sputnik V) u 43 zemlje potvrđuje njeno svetsko priznanje kao jednog od ključnih instrumenata u borbi protiv virusa korona. Visoka efikasnost, bezbednost i dostupnost 'Sputnjika Ve' (Sputnik V) osiguravaju veliko interesovanje za tu vakcinu. Odobravanje vakcine u Šri Lanci omogućiće da se diverzifikuje nacionalni portfelj vakcina i stvoriće dodatne mogućnosti za zaštitu stanovništva“, rekao je šef RFPI Kiril Dmitrijev.\nNaučni časopis „Lanset“ objavio je 5. februara rezultate treće faze kliničkih ispitivanja vakcine protiv kovida „Sputnjik Ve“, u kojima se potvrđuje da „Sputnjik Ve“ bezbedna i efikasna vakcina.


Home AP Vojvodina U Vojvodini u toku obimna rekonstrukcija lokalnih puteva\nNovi Sad , 15. oktobar 2021.\n„U toku su obimni radovi na rekonstrukciji lokalnih saobraćajnica ne samo u Bačkoj Palanci i Odzacima već i u Beočinu, Inđiji i drugim mestima širom Vojvodine. U ovim opštinama uradili smo mnogo zajedničkih projekata sa lokalnom samoupravom, a u narednim mesecima očekujemo i početak obnove državnog puta od Begeča do Bačke Palanke“, izjavio je predsednik Mirović.\nPrema njegovim rečima, Pokrajinska vlada pripremila je elemente za budzet za narednu godinu, koji će biti veći za oko 4 milijarde dinara i taj novac biće uložen u infrastrukturne projekte.\n„U opštini Odzaci, u svih osam naseljenih mesta, od Srpskog Miletića do Lalića, rekonstruisaćemo 34 ulice. Ovim projektom, koji će se odvijati u dve faze, biće sanirano ukupno 10,6 kilometara lokalnih puteva na dobrobit svih meštana“, izjavio je predsednik Mirović.\nOvom prilikom, predsednik je obišao i košarkaški teren u Odzacima, čiju je rekonstrukciju finansirala Pokrajinska vlada.\n„Opština Bačka Palanka je u prethodnih pet godina od Pokrajinske vlade, preko Uprave za kapitalna ulaganja AP Vojvodine, po osnovu konkursa dobila 571 milion dinara, a od pokrajinskih sekretarijata više od 105 miliona dinara“, rekao je predsednik Opštine Bačka Palanka Branislav Šušnica.Reč je o projektima u oblastima saobraćajne infrastrukture, razvoja sporta, vodoprivrede i zaštite životne sredine.\n„Mi smo, samo ove godine, od Pokrajinske vlade dobili 200 miliona dinara za projekte. Zahvaljujući tim sredstvima dogradićemo i objekat Predškolske ustanove kako više nijedno dete ne bi bilo na listi čekanja za upis“, izjavio je predsednik Opštine Odzaci Goran Nikolić.\nPrevious articleOtvorena međunarodna gastronomska manifestacija „Taste of Planet“\nNext articlePOTPISAN SPORAZUM O SARADNJI IZMEĐU GRADA KRAGUJEVCA I NACIONALNOG SAVETA


Vučić: Drago mi je što smo danas sa ruskim prijateljima, nadamo se da će doći i Putin - Sputnjik Srbija\n11:43 04 Mart 2021\n14:11 15.02.2021 (osveženo 14:18 15.02.2021) Preuzmite kraći link\n„Drago mi je što veliki praznik — Sretenje, proslavljamo s našim ruskim prijateljima“, rekao je predsednik Vučić i zahvalio predsedniku Rusije Vladimiru Putinu na čestitki za Dan državnosti.\nPredsednik Vučić je, takođe, izrazio nadu da će imati priliku da ponovo ugosti u Beogradu predsednika Putina.\nVučić je Borisovu čestitao Orden Republike Srbije na lenti kojim ga je odlikovao i rekao da ga je višestruko zaslužio svojim zalaganjem za jačanje saradnje Srbije i Rusije.\nOn je istakao da su strateški odnosi dveju zemalja dobri i posebno ukazao na značaj aktivne podrške Rusije teritorijalnom integritetu i suverenitetu Srbije, saopštio je kabinet predsednika Republike.\nPotpredsednik ruske vlade Borisov je predsedniku Vučiću čestitao Dan državnosti i rekao da mu je čast da primi visoko srpsko odlikovanje.\nPredsednik Vučić je zahvalio i za isporuke ruske vakcine „Sputnjik Ve“ (Sputnik V), a dvojica sagovornika razgovarali su i o realizaciji planova da Srbija, uz pomoć stručnjaka iz Rusije i na osnovu ruske tehnologije, samostalno proizvodi vakcine.\nRuska strana je, ovom prilikom, visoko ocenila rad Instituta „Torlak“ i najavila nastavak konsultacija, kako bi bila ostvarena ta saradnja. Potpredsednik ruske Vlade Borisov je rekao da odnosi dveju zemalja stalno napreduju.\n„Svaki naš sastanak otvori novu stranicu saradnje“, istakao je ruski zvaničnik.\nDvojica sagovornika su, tim povodom, istakli za cilj da robna razmena Srbije i Rusije nadmaši četiri milijarde dolara.\nPredsednik Vučić i potpredsednik ruske Vlade Borisov su konstatovali da realizacija zajedničkih infrastrukturnih i energetskih projekata dobro napreduje.\nOčekuje se da do kraja godine bude završena izgradnja deonice pruge od Stare Pazove do Novog Sada, kako je predsednik Vučić i obećao. Takođe je istaknuta i važnost projekta dispečerskog centra za železnički saobraćaj u Srbiji.\nKad je reč o gasovodu kroz Srbiju od bugarske granice do mađarske granice, konstatovano je da projekat prati planiranu dinamiku i da bi isporuka gasa, prema planu, mogla da počne do kraja trećeg tromesečja ove godine, kaže se u saopštenju.\nRusija, Srbija, Jurij Borisov, Aleksandar Vučić


EU ocenila napad ruskih snaga na Marijupolj kao veliki ratni zločin - Radio Sto Plus\nEU ocenila napad ruskih snaga na Marijupolj kao veliki ratni zločin\nEvropska unija (EU) ocenila je danas "uništenje koje je neselektivno počinila ruska vojska u opkoljenom gradu Marijupolju u Ukrajini" kao "veliki ratni zločin" i odlučila da poveća finansijsku podršku za kupovinu naoružanja Ukrajini.\n„Imamo politički dogovor da dodatno izdvojimo 500 miliona evra ‘Evropskog projekta za mir’ kako bismo nastavili da snabdevamo ukrajinske vlasti naoružanjem“, izjavio je u Briselu visoki predstavnik EU za spoljnu politiku i bezbednost Žozep Borelj (Josep Borrell) na kraju sastanka šefova diplomatija i ministara odbrane EU posvećenog ruskoj invaziji na Ukrajinu.\nPrva koverta od 500 miliona je iscrpljena, a zahtevi ukrajinske vlade zahtevaju izdvajanje druge tranše sredstava, naveli su izvori bliski EU.\nProjekat „European Peace Facility“ je fond od pet milijadi evra, a novac dolazi od država članica Unije. Taj fond nije deo budžeta EU.\n„Ono što se dešava u Marijupolju je veliki ratni zločin. Neselektivno bombardovanje razara grad i ubija sve“, rekao je Borelj.\nUkrajina je danas odbacila ultimatum Kremlja kojim se traži predaja Mariupolja. Ta strateška luka na obali Azovskog mora, na jugoistoku Ukrajine, bila je opkoljena i bombardovana od početka sukoba 24. februara.\nKako je preneo Frans pres pozivajući se na lokalne vlasti, stanovnici Marijupolja nemaju električnu energiju, vodu i gas dok su na ulicama leševi.\nLokalne vlasti su dodale da su ruski vojnici prisilno prevezli u Rusiju oko 1.000 stanovnika, kojima su oduzeti ukrajinski pasoši.\nNekoliko evropskih ministara izjasnilo se na sastanku u Briselu za novi paket ekonomskih sankcija, izolaciju Rusije i predsednika Vladimira Putina.\n„Danas nije doneta nikakva odluka o tome, i ove nedelje neće se odlučivati o novim sankcijama“, rekao je Borelj i dodao da će biti upućene smernice u četvrtak i petak na samitu lidera EU koje će potom biti praćene konkretnim rezultatima.


Srbija je konačno postala “mala Rusija”\n"Kao u Rusiji, i u Srbiji imamo jednu stranku, predsednikovu, koja osvaja polovinu i više glasova i jednu bivšu komunističku koja sigurno prolazi cenzus, svi ostali su na nivou statističke greške"\n9326 pregleda\t11 komentar(a)\nVučić i Putin, Foto: Beta/AP\nDanašnja Srbija pred parlamentarne izbore bi mogla da se opiše kroz naslov nadrealističnog romana Petera Pomeranceva o novoj Rusiji: “Nothing is True and Everything is Possible” (Ništa nije istina i sve je moguće). Nikada u istoriji nije bila istinitija definicija Srbije kao “male Rusije” na Balkanu, kao što je to danas. Izlazak građana Srbije na birališta ima isti smisao kao i održavanje izbora u Ruskoj Federaciji: potvrda moći predsednika i legitimacija njegove vlasti.\nDakle, u nedelju Srbi ne biraju i ne glasaju za novi skupštinski saziv i novu vladu, već daju legitimitet Aleksandru Vučiću. Proteklih osam godina je pokazalo da je nevažno ko je premijer, šef diplomatije, ministar unutrašnjih poslova, odbrane, ekonomije, lokalne samuprave ili pravde. To potvrđuje i kampanja koju vodi lično predsednik Vučić, koji bi, barem po Ustavu Srbije, trebalo da bude predsednik svih njenih građana i ne bi smeo da se meša u dnevnopolitički život.\nKao u Rusiji, i u Srbiji imamo jednu stranku, predsednikovu, koja osvaja polovinu i više glasova i jednu bivšu komunističku koja sigurno prolazi cenzus, svi ostali su na nivou statističke greške. Tako ćemo u parlamentu imati bivše komuniste, odnosno SPS; vulgarne nacionaliste, tamo Žirinovskog ovde Šešelja; umerenu levicu, u Moskvi Pravednu Rusiju u Beogradu Ujedinjenu demokratsku Srbiju. Biće i mesta za “patriote” iz Šapićevog Spasa kao što ima i za Rodinu u Dumi, a pronaći će se mesto i za Pokret slobodnih građana kao za rusku Građansku platformu, dok Čeda Jovanović i Nenad Čanak verovatno neće završiti, barem ovog puta, kao Griša Javlinski iz Jabloka.\nSledeći ruski scenario Vučić će i ovoga puta, i pored apsolutne parlamentarne većine svoje stranke, formirati koalicionu vladu sa premijerom i ministrima koji će svi morati da idu u njegov kabinet po mišljenje. Kao i u Rusiji, izborna kampanja više služi da se pokaže odanost šefu države nego da se osvoje glasovi, na njih ionako misli predsednik, ko drugi? Sa dolaskom na vlast naprednjaka i poslednja tekovina 5. oktobra - regularan izborni proces - je poništena.\nVučić nije postao politički Guliver u Srbiji zato što je izrastao u velikog državnika, već zato što je okružen armijom patuljaka, kako u svojoj partiji tako i u opoziciji: “liliputanci” se razlikuju samo po tome što bi jedni da mu verno služe i ovajde se što je moguće više a drugi maštaju da budu na njegovom mestu i silno su frustrirani što se ne vidi na horizontu kada bi to moglo da se dogodi. Slušajući opozicione prvake stiče se utisak da oni više žele da budu glavni i odgovorni urednici novina ili direktori televizija sa nacionalnom frekvencijom nego da upravljaju zemljom.\nNedeljno izjašnjavanje građana Srbije bi mogli i da nazovemo “Potemkinovim izborima”. Ako analizirate malo bolje panoramu političkih partija čija će se imena naći na glasačkim listićima, uočićete da je zajednički savetnik Aleksandra Vučića i Mila Đukanovića, odradio bolji posao nego grof Potemkin za svoju ljubljenu Katarinu Veliku.\nNa srpskoj izbornoj trpezi su zastupljene sve političke opcije pošto su formirane i one koje su nedostajale, poput Ujedinjene demokratske Srbije, a drugima je “olakšano” da sakupe neophodne potpise za učešće na izborima. Na taj način je Vučić stavio hipoteku na gotovo sve buduće parlamentarne stranke. Svaka od stranaka u bloku Savez za Srbiju koja bojkotuje izbore ima svog pandana među onima koji će biti na izbornim listama: od onih na desnici koje pokrivaju Dveri i Narodna stranka preko Stranke slobode i pravde na centru do Demokratske stranke na levici.\nPo običaju, najveća gužva na političkoj pozornici je na desnici gde imamo široku lepezu partija, od radikala Vojislava Šešelja, Levijatana, Zavetnika, Naprednog bloka Velje Ilića, preko suverenista iz “Dosta je bilo” koji su “posrbili” narativ Matea Salvinija, Marin Le Pen i Viktora Orbana, do populista Aleksandra Šapića (Spas) i salonskih nacionalista iz DSS-a koji su se sakrili iza koalicionog imena “Metla”. Pokret slobodnih građana Sergeja Trifunovića pokriva razjareni deo glasačkog tela, Ujedinjena demokratska Srbija lovi ono malo što je ostalo proevropskih birača dok je Čeda Jovanović sa Koalicijom za mir spao na to da preko stranaka manjina brani svoj poslanički mandat. Bolna činjenica za Srbiju je da je u prethodnih 30 godina, od uvođenja višestranačja, imala samo dvojicu premijera koji su se mešali u svoj posao: Zorana Điniđića i Vojislava Koštunicu. Svi ostali su bili marionete u rukama Slobodana Miloševića, stranih ambasadora u Beogradu, Borisa Tadića ili Aleksandra Vučića: od Dragutina Zelenovića, Radomana Božovića, Nikole Šainovića preko Mirka Marjanovića i Zorana Živkovića do Mirka Cvetkovića, Ivice Dačića i Ane Brnabić.\nBez obzira da li je predsednik Srbije bivši komunista, bivši demokrata ili bivši radikal, stil vladanja je uvek isti i ogoljeno protivustavan: u Srbiji su se toliko navikli da šef države, čiji je prvi zadatak da bdi nad poštovanjem Ustava, jeste prvi koji ga krši flagrantno i svakodnevno. Razlika je samo u opsegu interesovanja, egocentričnosti i energiji. Miloševića je interesovala samo velika politika, Tadića da bude važan i šarmantan, dok Vučića sve zanima, on želi da bude država, kao Luj XIV. U Srbiji su sa Vučićem svi izbori postali predsednički, bez obzira da li su parlamentarni, pokrajinski ili lokalni. Građani su uvek pozvani da se izjašnjavaju o njemu, čak i kad biraju predsednika mesne zajednice u Lajkovcu ili kućnog saveta zgrade u Mirijevu. Šanse da bojkot izbora uspe su minimalne. Koalicija Savez za Srbiju koja zagovara neizlazak na birališta nema ni instrumente a ni kapacitete da nadgleda izbore. Ozbiljne međunarodne organizacije za nadgledanje izbornog procesa su nezainteresovane tako da će krilatica pripisana Staljinu “ko glasa ne odlučuje ništa, ko broji glasove odlučuje o svemu” imati svoju novu potvrdu u nedelju veče.\nJedini stvarni protivnici Vučića su ravnodušnost i dolazeća ekonomska kriza. Agresivan, brutalan i vulgaran rečnik tabloida i televizija sa nacionalnim frekvencijama je pokazatelj koliko su građani u Srbiji otupeli na medijske kampanje i ne reaguju: elektroencefalogram je potpuno ravan. Kampanja protiv Crne Gore je najbolji primer da ljudi više ne nasedaju na tabloidne spinove. Vučićevi medijski kerberi su toliko puta plašili ljude “vukovima” da im kada budu stvarno došli - niko neće verovati. Ko želi dobro Vučiću trebalo bi da ga podseti da Luj XIV nije rekao “Država to sam ja”, ali jeste na samrtnoj postelji izustio:”Je m’en vais, mais l’ètat demeurera toujours” (Odlazim, ali država će zauvek ostati).\nSrbijaRusijaČedomir JovanovićAleksanar VučićNenad ČanakMilo ĐukanovićVojislav ŠešeljBoris TadićAna BrnabićIvica Dačić\n07:00 h\t225\n19.10. 07:00 h\t127\t30954\n19.10. 10:00 h\t1088


Nova direktorka Svemirskog centra Džonson suočava se sa rezanjem troškova i neizvesnošću. Tweet\nAutori dva izveštaja nedavno objavljena u Sjedinjenim Državama kritikuju američku politiku istraživanja svemira da joj nedostaju i fokus i finansije neophodni za sprovođenje ciljeva koje su postavili predsednik Obama i Kongres. Pomenuti izveštaji ponavljaju ono što govore drugi komentatori da letelice tipa šatl nije trebalo povlačiti iz upotrebe pre nego što su razvijene nove. Dok su američki orbiteri još leteli, Svemirski centar Džonson, u Hjustonu, bio je uzavrelo mesto.\nAli ambiciozni planovi američke agencije za istraživanje svemira zavise od štedljivo raspoloženih zakonodavaca u Kongresu, koji trenutno lome koplja oko toga kako da smanje ogroman budžetski deficit.


Tajvan otvorio diplomatsko predstavništvo u Litvaniji uz negodovanje kineskih vlasti\nPODRŠKA TAJVANU IZ SAD\nTajvan sebe smatra nezavisnom državom, dok Kina to ne priznaje i nastoji sve učiniti da ovaj odvojenio dio stavi pod svoju politilku kontrolu. Pitanje Tajvana jedno je od značajnijih pitanja oko kojih Sjedinjene Američke Države i Kina ne mogu pronaći međusobni dogovor.\nSjedinjene Američke Države nastoje spriječiti pokušaje "drugih zemalja" da se miješaju u odnose Litvanije s Tajvanom, rekao je američki podsekretar Uzra Zeya na konferenciji za novinare u Vilniusu danas.\nKina je ranije u petak upozorila Litvaniju da će poduzeti "sve neophodne mjere" da zaštiti nacionalni suverenitet nakon što je Litvanija dozvolila Tajvanu da otvori de facto ambasadu.\n"Odbacujemo pokušaje drugih zemalja da se miješaju u suverenu odluku Litvanije da produbi saradnju sa Tajvanom", rekao je Zeya nakon sastanka sa litvanskim ministrom vanjskih poslova Gabrieliusom Landsbergisom.\n"Ponovo potvrđujemo našu podršku našem cijenjenom NATO i EU partneru i savezniku," rekao je Zeya.\nSigurno je da će uplitanje evropskih zemalja u "Tajvansko pitanje" dodatno zakomplicirati cjelokupnu situaciju, kojoj se još uvijek ne nazire konačno rješenje.


Ribe – mesečni horoskop za maj 2020. - ljubav, posao, zdravlje, srećni dani\nHome » Mesečni horoskop » Ribe – mesečni horoskop za maj 2020.\nMesečni horoskop za maj 2020. za sve Ribe!\nDrage Ribe, Merkur na samom početku maja pravi konjunkciju sa Uranom i donosi vam ideje kako možete bolje da planirate i organizujete vaše radne zadatke da biste bili efikasniji i postizali bolje rezultate. Imaćete i nove ideje o projektima koje biste mogli da započnete u skorije vreme i oko toga ćete potražiti saradnike i potencijalne partnere sa kojima ćete ući u pregovore. Venera će praviti kvadrat sa Neptunom i doneće vam smetnje ako se bavite privatnim biznisom ili ako vaš posao obavljate kod kuće. Ometaće vas razne okolnosti na koje nećete moći lično da utičete, a nailazićete i na nesporazume oko koordinacije sa nadređenima i kolegama. Merkur će praviti konjunkciju sa Suncem i doneće vam podršku jedne osobe na rukovodećem položaju koja će vam otvoriti vrata za nalaženje važnih partnera u budućim projektima. Merkur će praviti sekstil sa Neptunom i trigon sa Plutonom i Jupiterom i doneće vam dobar osećaj kako da se postavite tamo gde vi odlučujete ili rukovodite. Uspostavićete saradnju koja će doneti bolje rezultate i bićete kreativni. Merkur će 11. maja ući u znak Blizanaca gde je u sedištu, što će vas činiti bolje organizovanim i efikasnim u postizanju zadatih rokova. Mars će ući u vaš znak 13. maja, što će vam doneti nova zaduženja i više odgovornosti, posebno ako ste na rukovodećem položaju. Biće vam potrebno dosta energije kako biste se prilagodili aktuelnim i promenljivim okolnostima na poslu. U drugoj dekadi maja Saturn, Venera i Jupiter će krenuti retrogradno, a to će vam doneti smetnje zbog nepovoljnih okolnosti i teškoće na polju saradnje, zbog čega ćete neke rokove morati da pomerate i odlažete. U trećoj dekadi maja sekstil Marsa sa Uranom će vam doneti uspeh u poslovnim pregovorima, što će uvećati vašu zaradu. Nezaposlene Ribe će biti u mogućnosti da dobiju novi posao u oblastima menadžmenta, komunikacija, saobraćaja i trgovine. Biće vam na raspolaganju i veći broj honorarnih poslova.


Gašićeva: Osim Andrićgrada i Višegradska banja ima veliki turistički potencijal – Novosti Plus\nGašićeva: Osim Andrićgrada i Višegradska banja ima veliki turistički potencijal\n14 Oktobra, 2020 Dragana Morača\t0 Comments\nMinistar trgovine i turizma Republika Srpske Suzana Gašić rekla je danas da je počeo postupak verifikacije svih ulaganja u Andrićgradu od sva tri suvlasnika.\nGašićeva je izrazila očekivanje da će biti verifikovani ovi ulozi i da će se nastaviti sa razvijanjem Andrićgrada kao jednog od najznačanijih projekata za Višegrad i Republiku Srpsku.\n“Do sada je Vlada Republike Srpske u Višegrad uložila više od 15 miliona KM i vjerujem da svi prepoznaju značaj ovog projekta koji je ovu lokalnu zajednicu učinio prepoznatljivim na mapama svih turista”, rekla je Gašićeva novinarima u Višegradu.\nOsim Andrićgrada, kaže Gašićeva, u Višegradu postoji i Višegradska banja koja ima veliki potencijal i Vlada Srpske će se uključiti u projekat njene sanacije.\nGašićeva i ministar za prostorno uređenje, građevinarstvo i ekologiju Republike Srpske Srebrenka Golić razgovarale su u Višegradu sa načelnikom opštine Mladenom Đurevićem o projektima na području ove lokalne zajednice.\n← Dorić: Banjaluka početkom novembra dobija 362 nova mjesta u vrtićima\nPromovisan prvi znak za organske proizvode u RS →\nU Tesliću uručeno 467 ponosnih kartica za porodice sa troje i više djece\n29 Avgusta, 2020 29 Avgusta, 2020 Dragana Morača\t0\nStrpljivost – SAVEZNIK U OSTVARIVANJU VAŽNIH CILJEVA\n27 Jula, 2019 27 Jula, 2019 Dragana Morača\t0\nJoš sedam dana za slanje fotografija – Nagrada bicikl\n28 Oktobra, 2019 Kristina Prole\t0


Osveta "malom Srbinu" razlog za opoziv guvernera Nju Džersija? : Nadlanu.com\nOsveta "malom Srbinu" razlog za opoziv guvernera Nju Džersija?\nObjavljeno 13. jan 2014. / 09:01:59\nKako prenose američki mediji, Kristi je , na dan kada je doneta odluka da se most zatvori, veći deo vremena proveo sa svojom šeficom kabineta Bridžet En Keli, koja je označena kao krivac za "osvetu" gradonačelniku Fort Lija Marku Sokoliću koji Kristija nije podržao na izborima.\nOn je krajem prošle nedelje otpustio Keli, rekavši da je ona odluku donela na svoju ruku i da o tome nije bio obavešten.\nMeđutim, šef istražne komisije Nju Džersija Džon Visnievski kaže da je ta izjava neuverljiva, jer zvanični podaci pokazuju da je guverner tog dana bio sa Keli u jednom mestu u Nju Džersiju gde se dogodio veliki požar.\n"Šefica kabineta koja je tog dana bila sa njim, koja je poslala poruke da se zatvori most, navodno nije o tome pričala sa guvernerom? To je neverovatno", ocenio je Visnievski.\nOn je dodao da je moguće da se pokrene proces za opoziv Kristija ako se dokaže da je on direktno učestvovao u zatvaranju mosta.\nOSVETA SE SLUŽI HLADNA: Kako znaci Zodijaka reaguju na…\nTO SI ZASLUŽILA, MOŽDA SE OVAKVA SVIDIŠ FILIPU: Dejan…\nPoslednji put je neki američki guverner opozvan 2009. godine, i to je bio prvi čovek Ilinoja Rod Blagojević koji je kasnije osuđen na 15 godina zatvora zbog korupcije.\nKristi važi za jednog od glavnih republikanskih kandidata za predsednika na izborima 2016. godine, ali analitičari smatraju da je ovim skandalom ta kandidatura dovedena u pitanje.\nCeo skandal je dobio i etničku dimenziju, pošto se u jednom od mejlova do kojih su mediji došli pominje i da će nastupiti "teški dani za malog Srbina", jer se greškom mislilo da je gradonačelnik Sokolić srpskog porekla, iako je hrvatskog.\nZbog toga su predstavnici srpske dijaspore u SAD uputili protest Kristiju.\nFoto: Beta/AP Photo/Louis Lanzano\nUMESTO AUKCIJE - TUŽBA: Haljina iz "Čarobnjaka iz Oza" zamalo prodata za 1,2 miliona…\nMOTIV KORISTOLJUBLJE: Autorka eseja "Kako ubiti svog muža" osuđena za drugostepeno…


Hemofarm - Vesti - Ronald Zeliger drugi potpredsednik UO Američke privredne komore u Srbiji\nRonald Zeliger drugi potpredsednik UO Američke privredne komore u Srbiji\nGeneralni direktor Hemofarma dr Ronald Zeliger izabran je za drugog potpredsednika Upravnog odbora Američke privredne komore u Srbiji (AmCham). Ovo je njegov drugi uzastopni mandat na istoj funkciji.\nAmeričku privrednu komoru u Srbiji u naredne dve godine vodiće novi Upravni odbor (UO) na čelu sa Stefanom Lazarevićem, generalnim direktorom NCR Srbija.\nU jakoj konkurenciji, na Generalnoj skupštini AmCham-a, kompanije članice izabrale su nove članove UO. Pored funkcije drugog potpredsednika, koju će dr Ronald Zeliger obavljati naredne dve godine, na poziciji prvog potpredsednika nalaziće se Ivan Miletić, Philip Morris International, a izabrana su i 4 člana UO-a: Goran Vasić, Telenor, Ksenija Karić, Schneider Electric, Marija Popović, OTP banka Srbija, Milan Gospić, Microsoft Srbija.\nNovoizabrani predsednik Stefan Lazarević, zahvalio je dosadašnjem predsedniku Zoranu Petroviću na izuzetnim rezultatima uprkos izazovima tokom pandemije, kao i posvećenosti i zalaganju članica AmCham-a u doprinosu poboljšanju poslovne klime u Srbiji, dodajući da će AmCham ostati dosledan u svojoj misiji da podrži američke i druge investitore u Srbiji, kao i u podršci Vladi u reformama i kreiranju stabilnog, predvidivog i atraktivnog poslovnog okruženja.\nAmerička privredna komora je vodeća nezavisna poslovna asocijacija u Srbiji koja svoje aktivnosti bazira na unapređenju poslovnog okruženja, profesionalnom usavršavanju, edukaciji i promociji svojih članova, kao i na omogućavanju poslovnih kontakata među članstvom.


Berlin: Nece biti produzenja epidemijske situacije – Krstarica\nTanjug 27. oktobra 2021. 11:56\nBERLIN – Nemački parlament neće produžiti „epidemijsku situaciju nacionalnog obima“ kada istekne sledećeg meseca, ali će zadržati određene mere za suzbijanje širenja korona virusa, saopštili su danas nemački poslanici iz takozvane „semafor“ koalicije koju čine Socijaldemokratska partija Nemačke, Zeleni i Slobodarska stranka.\nPomenute stranke, koje će formirati buduću vladu Nemačke, najavile su na konferenciji za novinare da, iako je u poslednje vreme ponovo u porastu zaražavanje korona virusom, ne vide potrebu da se produžava epidemijska situacija koja je prvi put proglašena u martu 2020. i koja je više puta produžavana od tada, prenosi agencija AP.\nSituacija se, prema njihovim rečima, promenila iz temelja zbog činjenice da je oko dve trećine stanovništva vakcinisano protiv virusa, a takođe su najavili izmenu zakona o zaštiti od epidemija.\n„Više neće biti zatvaranja škola, lokdauna ili policijskog časa“, rekao je Dirk Vize, zamenik šefa parlamentarne grupe Socijaldemokrata.\nOn je dodao da se sa pandemijom i dalje treba odgovorno nositi, ali da je potrebno ponovo ublažiti ograničenja građanskih prava.\nUprkos isteku „epidemiološke situacije“ 25. novembra, neke mere poput obaveznog nošenja maski na javnim mestima, ograničenja vezano za ulazak samo vakcinisanih na određena mesta, kao i finansijska podrška radnicima koji su teško pogođeni pandemijom, trajaće do marta.\nPored toga, pojedine savezne države i dalje mogu odlučiti da ponovo uvedu strože mere ako je potrebno.\nU Nemačkoj su prošlog meseca održani nacionalni izbori.


RTS :: Selaković razgovarao u Njujorku sa ministrima spoljnih poslova Tunisa, Estonije i Bolivije\nPolitika Selaković razgovarao u Njujorku sa ministrima spoljnih poslova Tunisa, Estonije i Bolivije\nutorak, 21. sep 2021, 20:26 -> 21:40\nMinistar spoljnih poslova Nikola Selaković započeo je u Njujorku aktivnosti na marginama 76. zasedanja Generalne skupštine UN sastankom sa ministrom inostranih poslova Tunisa Otmanom Žerandijem. Selaković je razgovarao i sa ministarkom inostranih poslova Estonije Evom Marijom Lijmets, saopštilo je Ministarstvo spoljnih poslova. Na sastanku sa sa ministrom inostranih poslova Bolivije Roheliom Majtom Majtom Selaković je poručio da su odnosi dve zemlje tradicionalno dobri i prijateljski, ocenivši da saradnja nije u skladu s prijateljstvom i potencijalima dve zemlje i istakao da postoji interes Srbije za njeno unapređenje posebno u oblasti ekonomije.\nNikola Selaković je konstatovao da su odnosi Srbije i Tunisa bliski i prijateljski, posebno podsetivši na njihov istorijat u okviru Pokreta nesvrstanih zemalja, gde su vodeću ulogu imali predsednici Tito i Habib Burgiba.\nSelaković je rekao da je zadovoljan što je ministar Žerandi potvrdio da će predovoditi delegaciju Tunisa, jednu od osnivača Pokreta nesvrstanih, i uzeti učešće na komemorativnom skupu 11. i 12. oktobra u Beogradu, povodom obeležavanja 60. godina od Beogradske konferencije Pokreta nesvrstanih.\nPoručio je da je Srbija opredeljena za nastavak političkog dijaloga na najvišem i visokom nivou sa Tunisom i s, tim u vezi, kazao da se nada će se tokom sledeće godine realizovati poseta ministra Žerandija Srbiji.\nDodao je da je Srbija veoma zainteresovana za unapređenje ekonomske saradnje, posebno u oblasti poljoprivrede, trgovine, infrastrukture, odbrane i bezbednosti.\nMinistar Žerandi zahvalio je na prijateljskoj i nesebičnoj pomoći Srbije Tunisu u vidu donacije vakcina protiv kovida 19.\nZahvalnost Estoniji na podršci evropskim integracijama Srbije\nSelaković je na marginama 76. zasedanja Generalne skupštine UN u Njujorku razgovarao sa ministarkom inostranih poslova Estonije Evom Marijom Lijmets.\nOcenio je da su bilateralni odnosi su dobri i bez otvorenih pitanja, i izrazio spremnost za njihovo dalje unapređenje.\nIstakao je da je punopravno članstvo u EU strateški cilj Srbije i upoznao je estonsku ministarku o reformskom procesu u Srbiji.\nSelaković je, kako se navodi, informisao ministarku Lijmets o dijalogu Beograda i Prištine i aktuelnoj situaciji na terenu, podsetivši da je Srbija ispunila sve obaveze iz Briselskog sporazuma, dok Priština to ne čini više od sto meseci i uvodi jednostrane mere.\nNaglasio je da Srbija ostaje posvećena dijalogu, stabilnosti i očuvanju mira, kao i stvaranju uslova za ekonomski rast svih u regionu, što čini kroz inicijativu "Otvoreni Balkan".\nIstakao je da je Srbija opredeljena za jačanje ekonomske saradnje i povećanje trgovinske razmene sa Estonijom.\nZahvalnost Boliviji na podršci suverenitetu i teritorijalnom integritetu Srbije\nSelaković je razgovarao u Njujorku sa ministrom inostranih poslova Bolivije Roheliom Majtom Majtom.\nPoručio je da su odnosi dve zemlje tradicionalno dobri i prijateljski, ocenivši da saradnja nije u skladu s prijateljstvom i potencijalima dve zemlje i istakao da postoji interes Srbije za njeno unapređenje posebno u oblasti ekonomije.\nUpoznao je sagovornika o situaciji na Kosovu i Metohiji, istakavši posvećenost Srbije miru i stabilnosti u regionu, i dijalogu kao jedinom načinu za kompromisno rešavanje ovog pitanja.\nSelaković je izrazio nadu da će delegacija Bolivije i ministar Majta biti naši gosti tokom skupa u Beogradu kojim će biti obeležena 60. godišnjica od održavanja Prve konferencije Pokreta nesvrstanih.


Veze i ljubavni odnosi: Zašto nam se čini da je zima ispunjena romansom - Večeras u Dijaspori\nMix najnovijih vesti Veze i ljubavni odnosi: Zašto nam se čini da je zima ispunjena...\nIma jedna savremena fraza koja dobro opisuje želju da se pritajimo zimi – „sezona vezivanja”.\nInteresovanje za „sezonu vezivanja” je prema pregragama Gugla na severnoj hemisferi najveće između oktobra i februara, pre nego što sasvim opadne tokom leta.\nZa to bi mogao da postoji dobar razlog: zbog fizičkog osećaja hladnoće publika više voli romantične filmove i spremnija je da plati za njih (međutim, ti gledaoci su već povezali romantične filmove sa toplim osećanjima – te bi, stoga, mogli i da zamisle da se zaista greju dok ih gledaju).\nKoličina prirodnog svetla i naša upotreba veštačkog osvetljenja noću vezuje se za sezonske poremećaje u ponašanju. Naš nivo serotonina (hormona koji pomaže da regulišemo raspoloženje) opada kako opada količina sunčevog svetla.\nZimi nam je na raspolaganju velik izbor nostalgičnih filmova\n„Porodica, prijatelji i okruženje nas mogu pritiskati da pronađemo partnera, ali takođe mislim da osećamo i podsvesni pritisak. Koliko sam uspela da zaključim, neki ljudi ne žele da okončaju vezu u ovo doba godine. Vidim da ostaju u vezama kako ne bi talasali ili završili sami u ovom periodu.”\n„Ljudi [za Novu godinu] preispituju svoj život – upoređuju ga s onim što su mislili da će ostvariti, s onim što su mislili da će dotad već imati, i tu može doći do razočaranja”, tvrdi Kalanit Ben-Ari, psihoterapeutkinja za parove koja živi u Londonu.\nTo je poznato kao efekat „ma dođavola”, kada se zbog zastoja ili onoga što smatramo neuspesima povlačimo.\nMože biti nezgodno okončavati vezu u periodu između Nove godine i Dana zaljubljenih\n„To vas, zapravo, ne čini manje usamljenima. Jedno istraživanje pokazuje da depresija i anksioznost samo rastu kod svake desete osobe na društvenim mrežama koju zapravo ne poznajete, već je pratite ili ste prijatelji.”\nVeze sa strancima povećavaju kreativnost\n„S jedne strane su nam više nego ikad potrebni alati poput društvenih mreža, kako bismo se osećali povezanim dok moramo da održavamo fizičku distancu. Sa druge, više vremena provedenog na društvenim mrežama može nas dovesti u veći rizik.”\n„Stanje u kom stalno objašnjavate i detaljno opisujete vaše misli i osećanja je prosto ranjivije.”\n„Mi, u srži, živimo evolutivni obrazac koji nam nameće da se združimo, oformimo čopor i preživimo”, tvrdi Hertlajn.\n„Ali nam se, istovremeno, sa svih strana potura ideja da tokom zime ne bi trebalo da budemo sami.”\nPogledajte i kako da „vodite ljubav sa svojim telom”\nThe post Veze i ljubavni odnosi: Zašto nam se čini da je zima ispunjena romansom appeared first on Luftika.


SKGO :: Radionica za primenu aplikacije za unos podataka u softver RDI\nRadionica za primenu aplikacije za unos podataka u softver RDI\nStalna konferencija gradova i opština 1.2.2018. godine organizovala je radionicu za primenu web aplikacije za masovni unos podataka u softver republičke direkcije za imovinu RS "Registar nepokretnosti u javnoj svojini", pred više od 180 učesnika u beogradskom hotelu "M". Skup je organizovan uz finansijsku podršku Švajcarske agencije za razvoj i saradnju (SDC).\nCilj radionice bio je da se informatičarima i službenicima lokalnih uprava koji vode baze podataka o nepokretnostima u javnoj svojini JLS prezentuje tehnika korišćenja nove aplikacije kojom će biti višestruko će biti olakšan i ubrzan rad službenika pri unosu i ažuriranju podataka u registru.\nAplikacija ima više korisnih funkcija među kojima su i eksportovanje postojećih ili odabranih podataka iz baza lokalnih samouprava u Excel tabele, eksportovanje aktuelnih šifarnika, automatsko popunjavanje elektronskih obrazaca na osnovu Excel tabela i slično.\nTokom radionice predstavnici Ministarstva rada, zapošljavanja, boračkih i socijalnih pitanja, prezentovali su nadogradnju aplikacije "Borci Srbija", dok su predstavnici Ministarstva državne uprave i lokalne samouprave i Kancelarije za informacione tehnologije i elektronsku upravu približili karakteristike informacionog sistema za razmenu podataka iz službenih evidencija - eZUP.


fk totenhem crvena zvezda liga sampiona stadion totenhema\nNaime, mediji u Engleskoj prenose da interesovanje navijača Totenhema nije na najvišem nivou i da prodaja ulaznica za ovaj meč ne ide baš najbolje.\nEnglezi podsećaju da Crvena zvezda u Londonu neće imati podršku "delija" i da prošlogodišnji finalista ima skoro ceo stadion, koji prima 62.000, za svoje navijače. UEFA je ipak dozvolila Crvenoj zvezdi mesto za 200 navijača.\nKarte su puštene u prodaju 30. septembra za 48 hiljada vlasnika sezonskih ulaznica. Međutim, mnogo je karata još uvek u prodaji. Totenhem nije želeo da pusti slobodnu prodaju, jer bi u tom slučaju, navijači Crvene zvezde ipak mogli da dođu do njih.


Mustafa Mujezinović: INZKO ĆE ODOBRITI PRIVREMENO FINANSIRANJE – Radio Feral\nNakon što je novi saziv Predstavničkog doma Parlamenta FBiH u utorak usvojio prijedlog odluke o privremenom finansiranju za period januar – mart 2011. godine, ostalo je neizvjesno kad će i koji saziv Doma naroda to učiniti kako bi konačno bili uspostavljeni finansijski tokovi u FBiH.\nFederalni premijer Mustafa Mujezinović smatra da niti jedan saziv Doma naroda Parlamenta FBiH ne mora usvajati odluku o privremenom finansiranju i tvrdi da će taj posao obaviti visoki predstavnik u BiH.\nU pismu, koje je po premijerovom ovlaštenju potpisao sekretar Vlade FBiH Ismet Trumić, Dom naroda federalnog Parlamenta je obaviješten da ne mora usvajati odluku o privremenom finansiranju, jer je “visoki predstavnik u BiH Valentin Inzko iskazao spremnost da pomogne u donošenju tog akta”, piše Oslobođenje.\nNa pitanje zbog čega se premijer umiješao u parlamentarnu proceduru donošenja odluke koja je u ustavnoj i zakonskoj nadležnosti Parlamenta, dakle oba doma podjednako, premijer je kazao:\n“Uradio sam to zato što je dosad izabrano pola novog saziva Doma naroda, a pola starog saziva tog doma neće doći na sjednicu ako se ona zakaže. Jednostavno, želim da im pomognem. Ja im nisam rekao da ne usvajaju odluku, nego samo ne tražim da Dom naroda to sad uradi, jer je očito da se taj dom ne može sastati”.\nBilo kako bilo, predsjedavajući dosadašnjeg saziva Doma naroda Parlamenta FBiH Stjepan Krešić za danas je sazvao sastanak starog Kolegija na kojem će se razgovara ti o tome koji sastav Doma je nadležan za usvajanje odluke o privremenom finansiranju.\n“Pokušat ću zajedno s članovima Kolegija doći do odgovora na pitanje da li sazivati ili ne sjednicu Doma naroda i u kojem sastavu. Nadam se da ću do sutra (četvrtak, op. a.) imati mišljenja Centralne izborne komisije BiH i Ureda visokog predstavnika u BiH, koja sam zatražio, kako bismo konačno razjasnili situaciju oko sazivanja sjednice Doma naroda”, kazao je Krešić.\nNo, sjednici Kolegija će prethoditi sastanak u centrali Stranke demokratske akcije između predstavnika te i Socijaldemokratske partije BiH. Predstavnici dvije stranke koje imaju većinu u Predstavničkom domu federalnog Parlamenta, ali i najviše dosad verificiranih delegata za novi Dom naroda, razgovarat će o mogućnosti da deset novoizabranih delegata iskoristi odredbu Poslovnika o radu Doma naroda i sazove sjednicu novog sastava tog doma, saznaje Oslobođenje.\nKako su potvrdili izvori bliski ovim strankama, u slučaju da predsjedava jući Krešić odluči da ne saziva sjednicu novog Doma naroda, u koji je dosad izabrano 30 predstavnika iz kantonalnih skupština, to bi mogla učiniti grupa novoizabranih delegata.\n“Takav Dom naroda bio bi sazvan isključivo radi usvajanja odluke o privremenom finansiranju i ništa više. Jer, 30 delegata predstavlja većinu od propisanih 58, dovoljnu za usvajanje odluke o privremenom finansiranju”, kažu izvori Oslobođenja.\n← NAČELNIK OPĆINE KALESIJA, RASIM OMEROVIĆ KANDIDAT ZA MINISTRA POLJOPRIVREDE U VLADI TK-a\nAutomafija – regionalni problem Balkana →\nKoliko će jednokratne pomoći dobiti penzioneri u FBiH?\nObjavljen novi popis blokiranih računa u BiH


Adidas dečije patike za trčanje RACER TR 2.0 K BG FX7277 cena, cene Srbija, prodaja Beograd Novi Sad Niš\nAdidas dečije patike za trčanje RACER TR 2.0 K BG FX7277 cene\nTrenutno nemamo slike za Adidas dečije patike za trčanje RACER TR 2.0 K BG FX7277\nEPonuda nije internet prodavnica već Vam omogućava da brzo i lako nađete Adidas dečije patike za trčanje RACER TR 2.0 K BG FX7277 po najjeftinijoj ceni. Naš cilj je da kupci budu što bolje informisani o ponudi Adidas dečije patike za trčanje RACER TR 2.0 K BG FX7277 na tržištu Srbije. Vrlo lako nalazite željeni proizvod za kategoriju Dečije patike cene, ne morate da lutate od sajta do sajta za Adidas Dečije patike, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adidas dečije patike za trčanje RACER TR 2.0 K BG FX7277 sa PRODAVCEM. EPonuda ne može da garantuje potpunu tačnost specifikacije i slika za Adidas dečije patike za trčanje RACER TR 2.0 K BG FX7277. Pre kupovine, podatke za Adidas dečije patike za trčanje RACER TR 2.0 K BG FX7277 proverite na sajtu PROIZVOĐAČA.